text: και διαβιβάζει στη Νορβηγία αναλυτικό λογαριασμό. Η τελική πληρωμή (καταβολή του υπολοίπου) πραγματοποιείται 30 ημέρες μετά την υποβολή του αναλυτικού λογαριασμού.VI. Το αργότερο μέχρι την 1η Σεπτεμβρίου 2000, η Νορβηγία καταβάλει κατ' αποκοπή ποσό 48000 ευρώ για το κόστος λειτουργίας του δικτύου για το 2000.VII. Από το 2001, στις 15 Μαΐου κάθε έτους, η Νορβηγία καταβάλει κατ' αποκοπή ποσό για το ετήσιο κόστος χρησιμοποίησης του δικτύου. Πριν από τις 31 Ιουλίου κάθε έτους, η Επιτροπή κοινοποιεί στη Νορβηγία το κατ' αποκοπή ποσό που οφείλεται για το επόμενο έτος. Το κατ' αποκοπή ποσό για το 2001 θα ανέλθει σε 96000 ευρώ.VIII. Πριν από τις 31 Ιανουαρίου κάθε έτους, η Επιτροπή πραγματοποιεί εκκαθάριση των λογαριασμών του ετήσιου κόστους της χρησιμοποίησης του δικτύου βάσει του ήδη καταβληθέντος ποσού και του πραγματικού κόστους που βαρύνει τη Νορβηγία, και διαβιβάζει αναλυτικό λογαριασμό στη Νορβηγία. Η Επιτροπή υπολογίζει το πραγματικό αυτό κόστος βάσει της συμβατικής σχέσης της με τον υπεργολάβο που επιλέγει σύμφωνα με τις ισχύουσες διαδικασίες για την ανάθεση συμβάσεων. Η τελική πληρωμή (καταβολή του υπολοίπου) πραγματοποιείται 30 ημέρες μετά την υποβολή του αναλυτικού λογαριασμού. Το συνολικό ποσό που πρέπει να καταβάλλει η Νορβηγία δεν υπερβαίνει, σε καμία περίπτωση, το 20 % του ήδη καταβληθέντος ετήσιου κατ' αποκοπή ποσού.IX. Όπως και τα κράτη μέλη της Ευρωπαϊκής Ένωσης, η Νορβηγία τηρείται ενήμερη για την προβλεπόμενη εξέλιξη του κόστους, καθώς και για τα κυριότερα στοιχεία της ανάπτυξης του CCN/CSI, που ενδέχεται επηρεάσουν το κόστος αυτό.X. Την 1η Σεπτεμβρίου 2000 το αργότερο, η Νορβηγία καταβάλει ετήσιο ποσό 40000 ευρώ ως αποθεματικό για τις έκτακτες δαπάνες και τη μελλοντική ανάπτυξη. Επιτροπή διαβιβάζει στη Νορβηγία αναλυτικό λογαριασμό στον οποίον αναφέρονται λεπτομερώς οι δαπάνες που καταλογίζονται στο αποθεματικό αυτό. Το αργότερο στις 15 Μαΐου κάθε έτους, η Νορβηγία συνεισφέρει στο αποθεματικό αυτό καταβάλλοντας ποσό που αντιστοιχεί στο ποσό που όντως χρησιμοποιήθηκε για τη μελλοντική ανάπτυξη και τις έκτακτες δαπάνες κατά το προηγούμενο έτος.XI. Όλες οι πληρωμές πρέπει να γίνονται στην Επιτροπή. Εάν δεν προβλέπεται άλλως, όλες οι πληρωμές βασίζονται σε αναλυτικούς λογαριασμούς τους οποίους χορηγεί η Επιτροπή με λεπτομερή αναφορά των δαπανών που επιτρέπουν τον εντοπισμό των διαφόρων υπηρεσιών, παραδόσεων υλικού και λογισμικού, και οι οποίοι πρέπει να εξοφλούνται εντός 60 ημερών.XII. Η παρούσα συμφωνία παραμένει εν ισχύι για όσο διάστημα τα δύο μέρη είναι συμβαλλόμενα μέρη της σύμβασης της 20ής Μαΐου 1987 περί του κοινού καθεστώτος διαμετακόμισης. Ωστόσο, τα δύο μέρη επιφυλάσσονται του δικαιώματός τους να την τροποποιούν κατόπιν κοινής συμφωνίας.XIII. Εάν η Νορβηγία καταβάλει τα ποσά που αναφέρονται στα σημεία IV, V, VI, VII, VIII και Χ μετά τις ημερομηνίες που αναφέρονται στα προαναφερόμενα σημεία, η Ευρωπαϊκή Ένωση μπορεί να επιβάλλει τόκο υπερημερίας (με το επιτόκιο το οποίο επιβάλλει η Ευρωπαϊκή Κεντρική Τράπεζα στις πράξεις της σε ευρώ και το οποίο δημοσιεύεται στην Επίσημη Εφημερίδα των Ευρωπαϊκών Κοινοτήτων, σειρά C, το οποίο ισχύει κατά τη λήξη της προθεσμίας που προβλέπεται για την εξόφληση, προσαυξημένο κατά μιάμιση μονάδα). Το ίδιο επιτόκιο επιβάλλεται στις πληρωμές που πραγματοποιεί η Κοινότητα.Παρακαλώ να μου επιβεβαιώσετε τη συμφωνία της Νορβηγίας ως προς τα ανωτέρω."Βρίσκομαι στην


text:
 28.11.2013
 EL
 Επίσημη Εφημερίδα της Ευρωπαϊκής Ένωσης
 L 318/15
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 113/2013
 της 14ης Ιουνίου 2013
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/ΕΟΚ του Συμβουλίου (1) πρέπει να ενσωματωθεί στη συμφωνία για τον ΕΟΧ.
 (2)
 Ο κανονισμός (ΕΕ) αριθ. 305/2011 καταργεί την οδηγία 89/106/ΕΟΚ του Συμβουλίου (2) η οποία έχει ενσωματωθεί στη συμφωνία για τον ΕΟΧ και η οποία πρέπει, κατά συνέπεια, να καταργηθεί βάσει της συμφωνίας για τον ΕΟΧ.
 (3)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κείμενο του σημείου 1 (οδηγία 89/106/ΕΟΚ του Συμβουλίου) του κεφαλαίου XXI του παραρτήματος II της συμφωνίας για τον ΕΟΧ αντικαθίσταται από το ακόλουθο κείμενο:
 «32011 R 0305: Κανονισμός (ΕΕ) αριθ. 305/2011 του Ευρωπαϊκού Κοινοβουλίου και του Συμβουλίου, της 9ης Μαρτίου 2011, για τη θέσπιση εναρμονισμένων όρων εμπορίας προϊόντων του τομέα των δομικών κατασκευών και για την κατάργηση της οδηγίας 89/106/ΕΟΚ του Συμβουλίου (ΕΕ L 88 της 4.4.2011, σ. 5).».
 Άρθρο 2
 Τα κείμενα του κανονισμού (ΕΕ) αριθ. 305/2011 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 15 Ιουνίου 2013 ή την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει του άρθρου 103 παράγραφος 1 της συμφωνίας για τον ΕΟΧ (3), εάν η ημερομηνία αυτή είναι μεταγενέστερη.
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 14 Ιουνίου 2013.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 88 της 4.4.2011, σ. 5.
 (2) ΕΕ L 40 της 11.2.1989, σ. 12.
 (3) Έχουν αναφερθεί συνταγματικές απαιτήσεις.

type: contracts

jurisdiction: EU


text:
 |
 22010A1109(03)
 Πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας
 Επίσημη Εφημερίδα αριθ. L 291 της 09/11/2010 σ. 14 - 17
 Πρόσθετο πρωτόκολλοστη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της ΙσλανδίαςΗ ΕΥΡΩΠΑΪΚΗ ΕΝΩΣΗκαιΗ ΙΣΛΑΝΔΙΑΈΧΟΝΤΑΣ ΥΠΌΨΗ:τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας, που υπεγράφη στις 22 Ιουλίου 1972, και τις ισχύουσες ρυθμίσεις για το εμπόριο ψαριών και προϊόντων αλιείας μεταξύ Ισλανδίας και Κοινότητας,το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας λόγω της προσχώρησης της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, και ιδίως το άρθρο 2,το πρόσθετο πρωτόκολλο στη συμφωνία μεταξύ της Ευρωπαϊκής Οικονομικής Κοινότητας και της Ισλανδίας λόγω της προσχώρησης της Δημοκρατίας της Βουλγαρίας και της Ρουμανίας στην Ευρωπαϊκή Ένωση, και ιδίως το άρθρο 2,ΑΠΟΦΑΣΙΣΑΝ ΝΑ ΣΥΝΑΨΟΥΝ ΤΟ ΠΑΡΟΝ ΠΡΩΤΟΚΟΛΛΟ:Άρθρο 1Οι ειδικές διατάξεις που εφαρμόζονται στις εισαγωγές στην Ευρωπαϊκή Ένωση ορισμένων ψαριών και προϊόντων αλιείας καταγωγής Ισλανδίας καθορίζονται στο παρόν πρωτόκολλο και το παράρτημά του. Οι ετήσιες δασμολογικές ποσοστώσεις άνευ δασμών καθορίζονται στο παράρτημα του παρόντος πρωτοκόλλου.Οι εν λόγω δασμολογικές ποσοστώσεις καλύπτουν την περίοδο από την 1η Μαΐου 2009 έως τις 30 Απριλίου 2014. Το ύψος των ποσοστώσεων επανεξετάζεται κατά το τέλος αυτής της περιόδου αφού ληφθούν υπόψη όλα τα σχετικά συμφέροντα.Άρθρο 2Οι ποσότητες των δασμολογικών ποσοστώσεων άνευ δασμών που ισχύουν για το πρώτο δωδεκάμηνο ( 1η Μαΐου 2009 έως 30 Απριλίου 2010) χορηγούνται για την περίοδο 1η Μαΐου 2010 έως 30 Απριλίου 2011.Σε περίπτωση που οι ποσότητες των δασμολογικών ποσοστώσεων που ισχύουν για την περίοδο δασμολογικών ποσοστώσεων από την 1η Μαΐου 2010 έως τις 30 Απριλίου 2011 δεν εξαντληθούν ολοσχερώς, οι εναπομένουσες ποσότητες μεταφέρονται στην περίοδο δασμολογικών ποσοστώσεων από την 1η Μαΐου 2011 έως τις 30 Απριλίου 2012. Για το σκοπό αυτό, οι αναλήψεις από τις δασμολογικές ποσοστώσεις που ισχύουν από την 1η Μαΐου 2010 έως τις 30 Απριλίου 2011 σταματούν τη δεύτερη εργάσιμη ημέρα της Επιτροπής μετά την 1η Σεπτεμβρίου 2011. Την επόμενη εργάσιμη ημέρα, τα μη χρησιμοποιηθέντα υπόλοιπα αυτών των δασμολογικών ποσοστώσεων διατίθενται στο πλαίσιο της αντίστοιχης δασμολογικής ποσόστωσης που ισχύει από την 1η Μαΐου 2011 έως τις 30 Απριλίου 2012. Από τη συγκεκριμένη ημερομηνία και εξής, καμία αναδρομική ανάληψη ή επιστροφή δεν είναι δυνατή από τις συγκεκριμένες δασμολογικές ποσοστώσεις που ισχύουν από την 1η Μαΐου 2010 έως τις 30 Απριλίου 2011.Άρθρο 3Το παρόν πρωτόκολλο κυρώνεται ή εγκρίνεται από τα συμβαλλόμενα μέρη με βάση τις εσωτερικές τους διαδικασίες. Τα έγγραφα κύρωσης ή έγκρισης κατατίθενται στη Γενική Γραμματεία του Συμβουλίου της Ευρωπαϊκής Ένωσης.Το παρόν πρωτόκολλο αρχίζει να ισχύει την πρώτη ημέρα του δεύτερου μήνα που ακολουθεί την κατάθεση του τελευταίου εγγράφου κύρωσης ή έγκρισης.Εν αναμονή της ολοκλήρωσης των διαδικασιών που αναφέρονται στις παραγράφους 1 και 2, το παρόν πρωτόκολλο εφαρμόζεται προσωρινώς από την πρώτη ημέρα του τρίτου μήνα που έπεται της κατάθεσης της


text: τελευταίας προς τούτο κοινοποίησης.Άρθρο 4Το παρόν πρωτόκολλο, το οποίο συντάσσεται σε ένα αντίτυπο στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και ισλανδική γλώσσα, και τα κείμενα σε όλες αυτές τις γλώσσες είναι εξίσου αυθεντικά, κατατίθεται στη Γενική Γραμματεία του Συμβουλίου της Ευρωπαϊκής Ένωσης, η οποία διαβιβάζει επικυρωμένο αντίγραφό της σε όλα τα συμβαλλόμενα μέρη της παρούσας συμφωνίας.Съставено в Брюксел на двадесет и осми юли две хиляди и десета година.Hecho en Bruselas, el veintiocho de julio de dos mil diez.V Bruselu dne 28. července 2010.Udfærdiget i Bruxelles, den 28. juli 2010.Geschehen zu Brüssel am 28. Juli 2010.Brüsselis kahe tuhande kümnenda aasta juulikuu kahekümne kaheksandal päeval'Εγινε στις Βρυξέλλες, στις 28 Ιουλίου 2010.Done at Brussels on the twenty-eighth day of July in the year two thousand and ten.Fait à Bruxelles, le vingt-huit juillet deux mil dix.Fatto a Bruxelles, addì ventotto luglio duemiladieci.Briselē, 2010. gada 28. jūlijāPriimta Briuselyje 2010 m. liepos 28 d.Kelt Brüsszelben, a kétezer-tizedik év július havának huszonnyolcadik napján.Magħmul fi Brussell, it- 28 ta’ Lulju 2010.Gedaan te Brussel, 28 juli 2010.Sporządzono w Brukseli dnia 28 lipca 2010 r.Feito em Bruxelas, em vinte e oito de Julho de dois mil e dez.Întocmit la Bruxelles, 28 iulie 2010.V Bruseli dvadsiateho ôsmeho júla dvetisícdesať.V Bruslju, 28. julija 2010Tehty Brysselissä kahdentenakymmenentenäkahdeksantena päivänä heinäkuuta vuonna kaksituhattakymmenen.Som skedde i Bryssel den tjugoåttonde juli tjugohundratio.Gert i Brussel, 28. juli 2010.За Европейския съюзPor la Unión EuropeaZa Evropskou uniiFor Den Europæiske UnionFür die Europäische UnionEuroopa Liidu nimelΓια την Ευρωπαϊκή ΈνωσηFor the European UnionPour l'Union européennePer l'Unione europeaEiropas Savienības vārdā –Europos Sąjungos varduAz Európai Unió részérőlGħall-Unjoni EwropeaVoor de Europese UnieW imieniu Unii EuropejskiejPela União EuropeiaPentru Uniunea EuropeanăZa Európsku úniuZa Evropsko unijoEuroopan unionin puolestaFör Europeiska unionen+++++ TIFF +++++Fyrir Ísland+++++ TIFF +++++--------------------------------------------------ΠΑΡΑΡΤΗΜΑΕΙΔΙΚΕΣ ΔΙΑΤΑΞΕΙΣ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 1 ΤΟΥ ΠΡΩΤΟΚΟΛΛΟΥΗ Ένωση ανοίγει τις ακόλουθες ετήσιες δασμολογικές ποσοστώσεις άνευ δασμών για τα προϊόντα καταγωγής Ισλανδίας, επιπλέον των υφιστάμενων δασμολογικών ποσοστώσεων:Κωδικός ΣΟ | Περιγραφή προϊόντων | Ετήσια (1.5-30.4) δασμολογική ποσόστωση σε καθαρό βάρος, εκτός αν ορίζεται άλλως |03035100 | Ρέγγες των ειδών Clupea harengus και Clupea pallasii, κατεψυγμένες, με εξαίρεση τα συκώτια, τα αυγά και σπέρματα [1] | 950 τόνοι |03061930 | Κατεψυγμένοι νορβηγικοί αστακοί (Nephrops norvegicus) | 520 τόνοι |03041935 | Φιλέτα σκορπιών του Βορρά ή σεβαστών (Sebastes spp.), νωπά ή διατηρημένα με απλή ψύξη | 750 τόνοι |[1] Το ευεργέτημα της δασμολογικής ποσόστωσης δεν χορηγείται για εμπορεύματα που δηλώθηκαν για θέση σε ελεύθερη κυκλοφορία κατά τη διάρκεια της περιόδου από 15 Φεβρουαρίου έως 15 Ιουνίου.--------------------------------------------------


text:
 Avis juridique important
 |
 22003D0076
 Απόφαση της Μεικτής Επιτροπής του ΕΟX αριθ. 76/2003 της 20ής Ιουνίου 2003 για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Επίσημη Εφημερίδα αριθ. L 257 της 09/10/2003 σ. 0025 - 0026
 Απόφαση της Μεικτής Επιτροπής του ΕΟXαριθ. 76/2003της 20ής Ιουνίου 2003για την τροποποίηση του παραρτήματος ΙΙ (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής, "η συμφωνία", και ιδίως το άρθρο 98,Εκτιμώντας τα ακόλουθα:(1) Το παράρτημα ΙΙ της συμφωνίας τροποποιήθηκε από την απόφαση αριθ. 32/2003 της Μεικτής Επιτροπής του ΕΟΧ της 14ης Μαρτίου 2003(1)·(2) Η οδηγία 2002/45/ΕΚ του Ευρωπαϊκού Κοινοβουλίου και του Συμβουλίου, της 25ης Ιουνίου 2002, σχετικά με την εικοστή τροποποίηση της οδηγίας 76/769/ΕΟΚ περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς της κυκλοφορίας στην αγορά και της χρήσης ορισμένων επικίνδυνων ουσιών και παρασκευασμάτων (χλωριωμένες παραφίνες μικρής αλυσίδας)(2) πρέπει να ενσωματωθεί στη συμφωνία.(3) Η σύσταση 2002/575/ΕΚ της Επιτροπής, της 4ης Ιουλίου 2002, για τα αποτελέσματα της αξιολόγησης των κινδύνων και των στρατηγικών μείωσης των κινδύνων από τις ουσίες: ο-ανισιδίνη, 1,4-διοξάνιο(3) πρέπει να ενσωματωθεί στη συμφωνία.(4) Η σύσταση 2002/576/ΕΚ της Επιτροπής, της 4ης Ιουλίου 2002, σχετικά με τα αποτελέσματα της αξιολόγησης των κινδύνων για τις ουσίες: ακετοξικό αιθύλιο, 4-χλωρο-ο-κρεζόλη, χλωρίδιο του διμεθυλοδιδεκαοκτυλαμμωνίου(4) πρέπει να ενσωματωθεί στη συμφωνία.(5) Η οδηγία 2002/62/ΕΚ της Επιτροπής, της 9ης Ιουλίου 2002, για ένατη προσαρμογή στην τεχνική πρόοδο του παραρτήματος Ι της οδηγίας 76/769/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων των κρατών μελών που αφορούν περιορισμούς κυκλοφορίας στην αγορά και χρήσεως μερικών επικίνδυνων ουσιών και παρασκευασμάτων (οργανοκασσιτερικές ενώσεις)(5), όπως διορθώθηκε στην ΕΕ L 203 της 1.8.2002, σ. 64, πρέπει να ενσωματωθεί στη συμφωνία,ΑΠΟΦΑΣΙΖΕΙ:Άρθρο 1Το κεφάλαιο ΧV του παραρτήματος ΙΙ της συμφωνίας τροποποιείται ως εξής:1. Στο σημείο 4 (οδηγία 76/769/ΕΟΚ του Συμβουλίου) παρεμβάλλονται οι ακόλουθες παράγραφοι:"- 32002 L 0045: Οδηγία 2002/45/ΕΚ του Ευρωπαϊκού Κοινοβουλίου και του Συμβουλίου της 25ης Ιουνίου 2002 (ΕΕ L 177 της 6.7.2002, σ. 21),- 32002 L 0062: Οδηγία 2002/62/ΕΚ της Επιτροπής της 9ης Ιουλίου 2002 (ΕΕ L 183 της 12.7.2002, σ. 58), όπως διορθώθηκε στην ΕΕ L 203 της 1.8.2002, σ. 64.".2. Υπό τον τίτλο "ΔΡΑΣΕΙΣ ΤΙΣ ΟΠΟΙΕΣ ΛΑΜΒΑΝΟΥΝ ΥΠΟΨΗ ΤΑ ΣΥΜΒΑΛΛΟΜΕΝΑ ΜΕΡΗ", παρεμβάλλονται τα ακόλουθα σημεία, μετά το σημείο 22 (σύσταση 2002/755/ΕΚ της Επιτροπής):"23. 32002 H 0575: Σύσταση 2002/575/ΕΚ της Επιτροπής, της 4ης Ιουλίου 2002, για τα αποτελέσματα της αξιολόγησης των κινδύνων και των στρατηγικών μείωσης των κινδύνων από τις ουσίες: ο-ανισιδίνη, 1,4-διοξάνιο (ΕΕ L 181 της 11.7.2002, σ. 29).24. 32002 H 0576: Σύσταση 2002/576/ΕΚ της Επιτροπής, της 4ης Ιουλίου 2002, σχετικά με τα αποτελέσματα της αξιολόγησης των κινδύνων για τις ουσίες: ακετοξικό αιθύλιο, 4-χλωρο-ο-κρεζόλη, χλωρίδιο του διμεθυλοδιδεκαοκτυλαμμωνίου (ΕΕ L 181 της 11.7.2002, σ. 35).".Άρθρο 2Τα κείμενα των οδηγιών 2002/45/ΕΚ και 2002/62/ΕΚ, όπως διορθώθηκαν στην ΕΕ L 203 της 1.8.2002, σ. 64, και των συστάσεων 2002/575/ΕΚ και 2002/576/ΕΚ στην


text: ισλανδική και νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.Άρθρο 3Η παρούσα απόφαση αρχίζει να ισχύει στις 21 Ιουνίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή για τον ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(6).Άρθρο 4Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.Βρυξέλλες, 20 Ιουνίου 2003.Για τη Μεικτή Επιτροπή του ΕΟΧΟ ΠρόεδροςP. Westerlund(1) ΕΕ L 137 της 5.6.2003, σ. 32.(2) ΕΕ L 177 της 6.7.2002, σ. 21.(3) ΕΕ L 181 της 11.7.2002, σ. 29.(4) ΕΕ L 181 της 11.7.2002, σ. 35.(5) ΕΕ L 183 της 12.7.2002, σ. 58.(6) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21996D0725(01)
 Απόφαση της Μεικτής Επιτροπής του ΕΟΧ αριθ. 22/96 της 26ης Απριλίου 1996 για την τροποποίηση που παραρτήματος ΧΙΙΙ (μεταφορές) της συμφωνίας για τον ΕΟΧ
 Επίσημη Εφημερίδα αριθ. L 186 της 25/07/1996 σ. 0073 - 0074
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 22/96 της 26ης Απριλίου 1996 για την τροποποίηση που παραρτήματος ΧΙΙΙ (μεταφορές) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής αυτής της συμφωνίας εφεξής καλούμενη «η συμφωνία», και ιδίως το άρθρο 98,Εκτιμώντας:ότι το παράρτημα XIII της συμφωνίας τροποποιήθηκε από την απόφαση αριθ. 19/96 της Μεικτής Επιτροπής του ΕΟΧ (1) 7ότι πρέπει να ενσωματωθεί στη συμφωνία η οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των κρατών μελών σχετικά με τις οδικές μεταφορές επικίνδυνων εμπορευμάτων (2),ΑΠΟΦΑΣΙΖΕΙ:Άρθρο 1 Μετά το σημείο 17.Δ (οδηγία 95/50/ΕΚ του Συμβουλίου) του παραρτήματος ΧIII της συμφωνίας παρεμβάλλεται το ακόλουθο νέο σημείο:«17.Ε. 394 L 0055: οδηγία 94/55/ΕΚ του Συμβουλίου, της 21ης Νοεμβρίου 1994, για την προσέγγιση των κρατών μελών σχετικά με τις οδικές μεταφορές επικίνδυνων εμπορευμάτων (ΕΕ αριθ. L 319 της 12. 12. 1994, σ. 7), όπως διορθώθηκε στην ΕΕ αριθ. L 301 της 14. 12. 1995, σ. 47.»Άρθρο 2 Τα κείμενα της οδηγίας 94/55/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των εκδόσεων της παρούσας απόφασης στις αντίστοιχες γλώσσες, είναι αυθεντικά.Άρθρο 3 Η παρούσα απόφαση αρχίζει να ισχύει από την 1η Μαΐου 1996, με την προϋπόθεση ότι έχουν πραγματοποιηθεί όλες οι κοινοποιήσεις προς τη Μεικτή Επιτροπή του ΕΟΧ που προβλέπονται στο άρθρο 103 παράγραφος 1 της συμφωνίας.Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 26 Απριλίου 1996.Για τη Μεικτή Επιτροπή του ΕΟΧΟ ΠρόεδροςP. BENAVIDES(1) ΕΕ αριθ. L 124 της 23. 5. 1996, σ. 27.(2) ΕΕ αριθ. L 319 της 12. 12. 1994, σ. 7.


text:
 21.4.2005
 EL
 Επίσημη Εφημερίδα της Ευρωπαϊκής Ένωσης
 L 102/4
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 140/2004,
 της 29ης Οκτωβρίου 2004,
 για την τροποποίηση του παραρτήματος Ι (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα I της συμφωνίας τροποποιήθηκε με την απόφαση αριθ. 96/2004 της Μεικτής Επιτροπής του ΕΟΧ, της 9ης Ιουλίου 2004 (1).
 (2)
 Ο κανονισμός (ΕΚ) αριθ. 879/2004 της Επιτροπής, της 29ης Απριλίου 2004, για την προσωρινή έγκριση νέας χρήσης μιας ήδη εγκεκριμένης πρόσθετης ύλης στις ζωοτροφές (Saccharomyces cerevisiae) (2), όπως διορθώθηκε στην ΕΕ L 180 της 15.5.2004, σ. 30, πρέπει να ενσωματωθεί στη συμφωνία.
 (3)
 Ο κανονισμός (ΕΚ) αριθ. 880/2004 της Επιτροπής, της 29ης Απριλίου 2004, για την έγκριση χωρίς χρονικό περιορισμό της χρήσης της βήτα-καροτίνης και της κανθαξανθίνης ως πρόσθετων υλών για ζωοτροφές που ανήκουν στην ομάδα των χρωστικών υλών, συμπεριλαμβανομένων των πιγμέντων (3), πρέπει να ενσωματωθεί στη συμφωνία,
 ΑΠΟΦΑΣΙΖΕΙ:
 Άρθρο 1
 Μετά το σημείο 1λθ [κανονισμός (ΕΚ) αριθ. 490/2004 της Επιτροπής] στο κεφάλαιο ΙΙ του παραρτήματος Ι της συμφωνίας παρεμβάλλονται τα ακόλουθα σημεία:
 «1μ.
 32004 R 0879: Κανονισμός (ΕΚ) αριθ. 879/2004 της Επιτροπής, της 29ης Απριλίου 2004, για την προσωρινή έγκριση νέας χρήσης μιας ήδη εγκεκριμένης πρόσθετης ύλης στις ζωοτροφές (Saccharomyces cerevisiae) (ΕΕ L 162 της 30.4.2004, σ. 65), όπως διορθώθηκε με την ΕΕ L 180 της 15.5.2004, σ. 30.
 1μα.
 32004 R 0880: Κανονισμός (ΕΚ) αριθ. 880/2004 της Επιτροπής, της 29ης Απριλίου 2004, για την έγκριση χωρίς χρονικό περιορισμό της χρήσης της βήτα-καροτίνης και της κανθαξανθίνης ως πρόσθετων υλών για ζωοτροφές που ανήκουν στην ομάδα των χρωστικών υλών, συμπεριλαμβανομένων των πιγμέντων (ΕΕ L 162 της 30.4.2004, σ. 68).».
 Άρθρο 2
 Τα κείμενα των κανονισμών (ΕΚ) αριθ. 879/2004, όπως διορθώθηκε στην ΕΕ L 180 της 15.5.2004, σ. 30, και (ΕΚ) αριθ. 880/2004 στην ισλανδική και νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας των Ευρωπαϊκών Κοινοτήτων, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 30 Οκτωβρίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 29 Οκτωβρίου 2004.
 Για τη Μεικτή Επιτροπή του ΕΟΧ
 Ο Πρόεδρος
 Kjartan JÓHANNSSON
 (1) ΕΕ L 376 της 23.12.2004, σ. 17.
 (2) ΕΕ L 162 της 30.4.2004, σ. 65.
 (3) ΕΕ L 162 της 30.4.2004, σ. 68.
 (4) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21986D0225(03)
 Απόφαση αριθ. 2/85 της Μικτής Επιτροπής ΕΟΚ-Ισλανδίας της 5ης Δεκεμβρίου 1985 για τη συμπλήρωση των παραρτημάτων ΙΙ και ΙΙΙ του πρωτοκόλλου αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας με την προσθήκη εναλλακτικών κανόνων ποσοστού για τα προϊόντα των κεφαλαίων 84 μέχρι 92 της Ονοματολογίας του Συμβουλίου Τελωνειακής Συνεργασίας
 Επίσημη Εφημερίδα αριθ. L 047 της 25/02/1986 σ. 0020 - 0020
 ΑΠΟΦΑΣΗ αριθ. 2/85 ΤΗΣ ΜΕΙΚΤΗΣ ΕΠΙΤΡΟΠΗΣ ΕΟΚ-ΙΣΛΑΝΔΙΑΣ της 5ης Δεκεμβρίου 1985 για τη συμπλήρωση των παραρτημάτων ΙΙ και ΙΙΙ του πρωτοκόλλου αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας με την προσθήκη εναλλακτικών κανόνων ποσοστού για τα προϊόντα των κεφαλαίων 84 μέχρι 92 της Ονοματολογίας του Συμβουλίου Τελωνειακής ΣυνεργασίαςΗ ΜΕΙΚΤΗ ΕΠΙΤΡΟΠΗ, Έχοντας υπόψη: τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Ισλανδίας που υπογράφηκε στις Βρυξέλλες στις 22 Ιουλίου 1972, το πρωτόκολλο αριθ. 3 περί του ορισμού της εννοίας «καταγόμενα προϊόντα» ή «προϊόντα καταγωγής» και περί των μεθόδων διοικητικής συνεργασίας, που στο εξής αναφέρεται ως «πρωτόκολλο αριθ. 3», και ιδίως το άρθρο 28, Εκτιμώντας: ότι η πείρα έχει αποδείξει ότι οι κανόνες καταγωγής που περιέχονται στο πρωτόκολλο αριθ. 3 δημιούργησαν στην πράξη δυσχέρειες όσον αφορά τα προϊόντα που υπάγονται στα κεφάλαια 84 έως 92 της Ονοματολογίας του Συμβουλίου Τελωνειακής Συνεργασίας (που στο εξής θα αναφέρεται με τη σύντμηση ΟΣΤΣ) 7 ότι, λόγω της αλληλοεξάρτησης των βιομηχανικών τομέων της Ευρωπαϊκής Οικονομικής Κοινότητας και της Ισλανδίας και λόγω του αμοιβαίου χαρακτήρα και της αμοιβαίας σημασίας των ελευθέρων συναλλαγών μεταξύ της Ευρωπαϊκής Οικονομικής Κοινότητας και της Ισλανδίας, είναι αναγκαίο να απλοποιηθούν αυτοί οι κανόνες 7 ότι είναι επιθυμητό να προβλεφθούν απλουστευμένοι κανόνες, οι οποίοι να έχουν συνολικά το ίδιο αποτέλεσμα με τους ήδη ισχύοντες 7 ότι, επειδή αυτοί οι απλουστευμένοι κανόνες θα μπορούσαν μολαταύτα να έχουν περιοριστικότερο αποτέλεσμα όσον αφορά ορισμένα προϊόντα, πρέπει να προβλεφθεί ότι θα εφαρμόζονται, ως εναλλακτική ρύθμιση, αντί των ισχυόντων κανόνων 7 ότι οι απλούστεροι εναλλακτικοί κανόνες αποτελούνται από όμοιους κανόνες ποσοστού για τους πίνακες Α και Β 7 ότι τα επιλεγόμενα ποσοστά πρέπει να διαφέρουν από προϊόν σε προϊόν για να αποφευχθεί κάθε συνολική μεταβολή του οικονομικού αποτελέσματος 7 ότι, για λόγους σαφήνειας, είναι προτιμότερο να συνενωθούν αυτοί οι εναλλακτικοί κανόνες ποσοστού για τους πίνακες Α και Β σε δύο πίνακες προϊόντων, ανάλογα με τον εφαρμοστέο κανόνα ποσοστού 7 ότι είναι αναγκαία μία ρήτρα διασφάλισης ώστε από τους εναλλακτικούς κανόνες να μην προκύπτει ή επαπειλείται σοβαρή ζημία των παραγωγών ενός από τα συμβαλλόμενα μέρη, ΑΠΟΦΑΣΙΖΕΙ:Άρθρο 11. Οι πίνακες Α και Β, που περιέχονται στα παραρτήματα ΙΙ και ΙΙΙ του πρωτοκόλλου αριθ. 3, τροποποιούνται με την προσθήκη των ακόλουθων κανόνων:α) προσδίδεται η ιδιότητα καταγωγής στα προϊόντα του προσαρτημένου πίνακα Ι, με κατεργασία, μεταποίηση ή συναρμολόγηση, στα οποία ενσωματώνονται μη καταγόμενα προϊόντα, αξίας όχι μεγαλύτερης από το 40 % της αξίας του τελικού προϊόντος 7β)προσδίδεται η ιδιότητα καταγωγής στα προϊόντα του προσαρτημένου πίνακα ΙΙ, με κατεργασία, μεταποίηση ή συναρμολόγηση, στα οποία


text: ενσωματώνονται μη καταγόμενα προϊόντα, αξίας όχι μεγαλύτερης από το 30 % της αξίας του τελικού προϊόντος 7ωστόσο, για ορισμένα προϊόντα εφαρμόζεται χαμηλότερο ποσοστό ή/και ιδιαίτεροι όροι. 2. Οι κανόνες της παραγράφου 1 προστίθενται στους κανόνες που περιέχονται στους πίνακες Α και Β αλλά δεν τους αντικαθιστούν. 3. Ο εξαγωγέας μπορεί να αποφασίζει αν θα προσφύγει στους κανόνες της προηγούμενης παραγράφου 1 ή αν, σαν εναλλακτική ρύθμιση, θα εφαρμόσει τους άλλους κανόνες που περιέχονται στους πίνακες Α και Β. Ωστόσο, οι κανόνες της παραγράφου 1 μπορούν να εφαρμοστούν για κάποιο συγκεκριμένο προϊόν μόνο σαν εναλλακτική ρύθμιση και όχι μαζί με τους κανόνες που περιέχονται στους πίνακες αυτούς. Άρθρο 2Αν διαπιστωθεί ότι, ως αποτέλεσμα των εναλλακτικών κανόνων, κάποιο προϊόν εισάγεται στο έδαφος ενός από τα συμβαλλόμενα μέρη σε τόσο αυξημένες ποσότητες και υπό συνθήκες τέτοιες ώστε να προκαλείται ή να επαπειλείται σοβαρή ζημία των παραγωγών ομοειδών ή άμεσα ανταγωνιστικών προϊόντων στο συγκεκριμένο συμβαλλόμενο μέρος, τότε το συμβαλλόμενο μέρος μπορεί να αναστείλει την εφαρμογή αυτών των εναλλακτικών κανόνων για το προϊόν αυτό. Αυτές οι αποφάσεις κοινοποιούνται χωρίς καθυστέρηση στη Μεικτή Επιτροπή, μαζί με όλα τα χρήσιμα στοιχεία. Με την επιφύλαξη των συντηρητικών μέτρων που έχουν ληφθεί, η Μεικτή Επιτροπή εξετάζει χωρίς καθυστέρηση την κατάσταση για να βρει λύση αποδεκτή από τα συμβαλλόμενα μέρη. Άρθρο 3Η παρούσα απόφαση αρχίζει να ισχύει την 1η Μαρτίου 1986. Βρυξέλλες, 5 Δεκεμβρίου 1985. Για τη Μεικτή Επιτροπή Ο Πρόεδρος Η. ΔΕ ΛΑΝΓΕ ΠΑΡΑΡΤΗΜΑ ΙΠΙΝΑΚΑΣ Ι Τελικά προϊόντα στα οποία εφαρμόζεται ο κανόνας του 40 % που ορίζεται στο άρθρο 1 στοιχείο α) >ΘΕΣΗ ΠΗΝΑΚΑ> (1) Υπό τον όρο ότι το 50 % τουλάχιστον κατ' αξία των προϊόντων, μερών και τεμαχίων που εχρησιμοποιήθησαν για τη συναρμολόγηση της κεφαλής (χωρίς τον κινητήρα) είναι «καταγόμενα προϊόντα», και ο μηχανισμός τανύσεως του νήματος, ο μηχανισμός αγκιστροβελόνης και ο μηχανισμός ζικ-ζακ είναι «καταγόμενα προϊόντα». >ΘΕΣΗ ΠΗΝΑΚΑ> PARARTHMA IIΠΙΝΑΚΑΣ ΙΙ Τελικά προϊόντα στα οποία εφαρμόζεται ο κανόνας του 30 % που ορίζεται στο άρθρο 1 στοιχείο β) >ΘΕΣΗ ΠΗΝΑΚΑ> (1) Εφαρμόζεται ο κανόνας του 25 %. (2) Για τις περιστροφικές αντλίες εκτοπίσματος εφαρμόζεται ο κανόνας του 25 %. (3) Για τους ανεμιστήρες και τα παρόμοια εφαρμόζεται ο κανόνας του 25 %. >ΘΕΣΗ ΠΗΝΑΚΑ> (4) Εφαρμόζεται ο κανόνας του 25 %. (5) Για τις κλάσεις 85.14 και 85.15 ο κανόνας ποσοστού που θα εφαμοσθεί θα είναι 25 % και η αξία των μη καταγόμενων τρανζίστορ που χρησιμοποιούνται δεν πρέπει να υπερβαίνει το 3 % της αξίας του τελικού προϊόντος. (6)Για τους ημιαγωγούς και τις ηλεκτρονικές μικροκατασκευές της κλάσης ex 85.21, ο κανόνας ποσοστού που θα εφαρμοστεί είναι 25 %. >ΘΕΣΗ ΠΗΝΑΚΑ>


text:
 11.3.2010
 EL
 Επίσημη Εφημερίδα της Ευρωπαϊκής Ένωσης
 L 62/52
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 151/2009
 της 4ης Δεκεμβρίου 2009
 για την τροποποίηση του παραρτήματος ΧΧΙ (Στατιστικές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XXI της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 113/2009 της 22ας Οκτωβρίου 2009 (1).
 (2)
 Ο κανονισμός (ΕΚ) αριθ. 250/2009 της Επιτροπής, της 11ης Μαρτίου 2009, για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τους ορισμούς των χαρακτηριστικών, τον τεχνικό μορφότυπο διαβίβασης δεδομένων, τις απαιτήσεις διπλής υποβολής στοιχείων για τη NACE Αναθεώρηση 1.1 και NACE Αναθεώρηση 2 και τις επιτρεπόμενες παρεκκλίσεις για τις στατιστικές διάρθρωσης των επιχειρήσεων (2) πρέπει να ενσωματωθεί στη συμφωνία.
 (3)
 Ο κανονισμός (ΕΚ) αριθ. 251/2009 της Επιτροπής, της 11ης Μαρτίου 2009, για την εφαρμογή και την τροποποίηση του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τις σειρές δεδομένων που πρέπει να καταρτιστούν σχετικά με τις στατιστικές διάρθρωσης των επιχειρήσεων και τις αναγκαίες προσαρμογές μετά την αναθεώρηση της στατιστικής ταξινόμησης προϊόντων ανά δραστηριότητα (CPA) (3) πρέπει να ενσωματωθεί στη συμφωνία.
 (4)
 Οι κανονισμοί (ΕΚ) αριθ. 2700/98 (4) και (ΕΚ) αριθ. 2702/98 (5) της Επιτροπής που πρέπει να ενσωματωθούν στη συμφωνία καταργούνται με τον κανονισμό (ΕΚ) αριθ. 250/2009, αλλά οι διατάξεις τους εξακολουθούν να εφαρμόζονται όσον αφορά τη συλλογή, την κατάρτιση και διαβίβαση στοιχείων για τα έτη αναφοράς έως και το 2007.
 (5)
 Ο κανονισμός (ΕΚ) αριθ. 2701/98 (6) της Επιτροπής που έχει ενσωματωθεί στη συμφωνία καταργείται με τον κανονισμό (ΕΚ) αριθ. 251/2009, αλλά οι διατάξεις του εξακολουθούν να εφαρμόζονται όσον αφορά τις σειρές δεδομένων που πρέπει να διαβιβαστούν για τα έτη αναφοράς έως και το 2007,
 ΑΠΟΦΑΣΙΖΕΙ:
 Άρθρο 1
 Το παράρτημα XXI της συμφωνίας τροποποιείται ως εξής:
 1.
 Στο σημείο 1 [κανονισμός (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου] προστίθενται τα εξής:
 «, όπως τροποποιήθηκε με:
 —
 32009 R 0251: Κανονισμός (ΕΚ) αριθ. 251/2009 της Επιτροπής της 11ης Μαρτίου 2009 (ΕΕ L 86 της 31.3.2009, σ. 170).».
 2.
 Μετά το σημείο 1ι [κανονισμός (ΕΚ) αριθ. 1670/2003 της Επιτροπής], παρεμβάλλονται τα ακόλουθα σημεία:
 «1ια.
 32009 R 0250: Κανονισμός (ΕΚ) αριθ. 250/2009 της Επιτροπής, της 11ης Μαρτίου 2009, για την εφαρμογή του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τους ορισμούς των χαρακτηριστικών, τον τεχνικό μορφότυπο διαβίβασης δεδομένων, τις απαιτήσεις διπλής υποβολής στοιχείων για τη NACE Αναθεώρηση 1.1 και NACE Αναθεώρηση 2 και τις επιτρεπόμενες παρεκκλίσεις για τις στατιστικές διάρθρωσης των επιχειρήσεων (ΕΕ L 86 της 31.3.2009, σ. 1).
 1ιβ.
 32009 R 0251: Κανονισμός (ΕΚ) αριθ. 251/2009 της Επιτροπής, της 11ης Μαρτίου 2009, για την εφαρμογή και την τροποποίηση του κανονισμού (ΕΚ) αριθ. 295/2008 του Ευρωπαϊκού Κοινοβουλίου και του Συμβουλίου όσον αφορά τις σειρές δεδομένων που πρέπει


text:
να καταρτιστούν σχετικά με τις στατιστικές διάρθρωσης των επιχειρήσεων και τις αναγκαίες προσαρμογές μετά την αναθεώρηση της στατιστικής ταξινόμησης προϊόντων ανά δραστηριότητα (CPA) (ΕΕ L 86 της 31.3.2009, σ. 170).
 Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
 Το Λιχτενστάιν απαλλάσσεται από τη συλλογή των δεδομένων των σειρών 9Γ και 9Δ σύμφωνα με το παράρτημα Ι. Το Λιχτενστάιν θα παρέχει μόνο τα δεδομένα του επιπέδου κατανομής των δραστηριοτήτων σύμφωνα με τη NACE Αναθεώρηση 2, διψήφιο επίπεδο.».
 3.
 Στο σημείο 1α [κανονισμός (ΕΚ) αριθ. 2700/98 της Επιτροπής] και στο σημείο 1γ [κανονισμός (ΕΚ) αριθ. 2702/98] προστίθεται η ακόλουθη προσαρμογή:
 «Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
 Ο παρών κανονισμός καταργείται σύμφωνα με το άρθρο 6 του κανονισμού (ΕΚ) αριθ. 250/2009. Εντούτοις, οι διατάξεις του θα εξακολουθήσουν να εφαρμόζονται όσον αφορά τη συλλογή, τη μορφοποίηση και τη διαβίβαση στοιχείων για τα έτη αναφοράς έως και το 2007.».
 4.
 Στο σημείο 1β [κανονισμός (ΕΚ) αριθ. 2701/98 της Επιτροπής] προστίθεται η ακόλουθη προσαρμογή:
 «Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
 Ο παρών κανονισμός καταργείται σύμφωνα με το άρθρο 2 του κανονισμού (ΕΚ) αριθ. 251/2009. Ωστόσο, εξακολουθεί να εφαρμόζεται όσον αφορά τις σειρές δεδομένων που πρέπει να διαβιβαστούν για τα έτη αναφοράς έως και το 2007.».
 Άρθρο 2
 Τα κείμενα των κανονισμών (ΕΚ) αριθ. 250/2009 και 251/2009 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση τίθεται σε ισχύ στις 5 Δεκεμβρίου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (7).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 4 Δεκεμβρίου 2009.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 334 της 17.12.2009, σ. 15.
 (2) ΕΕ L 86 της 31.3.2009, σ. 1.
 (3) ΕΕ L 86 της 31.3.2009, σ. 170.
 (4) ΕΕ L 344 της 18.12.1998, σ. 49.
 (5) ΕΕ L 344 της 18.12.1998, σ. 102.
 (6) ΕΕ L 344 της 18.12.1998, σ. 81.
 (7) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22001D0280
 2001/280/ΕΚ: Απόφαση αριθ. 2/2001 του Συμβουλίου Σύνδεσης ΕΚ-Λιθουανίας, της 22ας Φεβρουαρίου 2001, για τη θέσπιση των διατάξεων εφαρμογής του άρθρου 64 παράγραφοι 1 σημείο iii) και 2 περί κρατικών ενισχύσεων σύμφωνα με το άρθρο 64 παράγραφος 3 της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου,
 Επίσημη Εφημερίδα αριθ. L 098 της 07/04/2001 σ. 0019 - 0022
 Απόφαση αριθ. 2/2001 του Συμβουλίου Σύνδεσης ΕΚ-Λιθουανίαςτης 22ας Φεβρουαρίου 2001για τη θέσπιση των διατάξεων εφαρμογής του άρθρου 64 παράγραφοι 1 σημείο iii) και 2 περί κρατικών ενισχύσεων σύμφωνα με το άρθρο 64 παράγραφος 3 της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου,(2001/280/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Έχοντας υπόψη την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, και ιδίως το άρθρο 64 παράγραφος 3,Εκτιμώντας τα ακόλουθα:(1) Το άρθρο 64 παράγραφος 3 της ευρωπαϊκής συμφωνίας ορίζει ότι το Συμβούλιο Σύνδεσης υποχρεούται να θεσπίσει μέχρι τις 31 Δεκεμβρίου 1997 με απόφαση τις αναγκαίες διατάξεις εφαρμογής των παραγράφων 1 και 2 του εν λόγω άρθρου.(2) Υπενθυμίζεται ότι, σύμφωνα με το άρθρο 64 παράγραφος 2 της ευρωπαϊκής συμφωνίας, η έννοια της "κρατικής ενίσχυσης" σύμφωνα με το άρθρο 64 παράγραφος 1 σημείο iii) της ευρωπαϊκής συμφωνίας εκτιμάται βάσει των κριτηρίων που συνεπάγεται η εφαρμογή του άρθρου 87 της συνθήκης για την ίδρυση της Ευρωπαϊκής Κοινότητας, και συνεπώς καλύπτει όλες τις ενισχύσεις που χορηγούνται υπό οποιαδήποτε μορφή από τα κράτη ή με κρατικούς πόρους και που νοθεύουν ή απειλούν να νοθεύσουν τον ανταγωνισμό δια της ευνοϊκής μεταχειρίσεως ορισμένων επιχειρήσεων ή ορισμένων κλάδων παραγωγής, κατά το μέτρο που επηρεάζουν τις συναλλαγές μεταξύ της Ευρωπαϊκής Κοινότητας και της Δημοκρατίας της Λιθουανίας (κρατική ενίσχυση).(3) Η Δημοκρατία της Λιθουανίας θα ορίσει έναν εθνικό φορέα ή υπηρεσία ως αρχή εποπτείας με αρμοδιότητα τα θέματα σχετικά με τις κρατικές ενισχύσεις.(4) Η εν λόγω αρχή εποπτείας θα είναι αρμόδια για την ανάλυση των υφισταμένων και των προσεχών μεμονωμένων ενισχύσεων και προγραμμάτων ενισχύσεων στη Δημοκρατία της Λιθουανίας και υποχρεούται να διατυπώνει γνώμη για τη συμβατότητά τους με το άρθρο 64 παράγραφοι 1 σημείο iii) και 2 της ευρωπαϊκής συμφωνίας.(5) Η Δημοκρατία της Λιθουανίας θα διασφαλίζει, κατά τη θέσπιση των αναγκαίων διατάξεων για την εξασφάλιση αποτελεσματικής παρακολούθησης, ότι η αρχή εποπτείας θα λαμβάνει εγκαίρως όλες τις σχετικές πληροφορίες από τις λοιπές δημόσιες υπηρεσίες σε κεντρικό, περιφερειακό και τοπικό επίπεδο.(6) Η Επιτροπή των Ευρωπαϊκών Κοινοτήτων θα παρέχει, στο πλαίσιο των κατάλληλων κοινοτικών προγραμμάτων, συνδρομή στην αρχή εποπτείας υπό μορφή υλικού τεκμηρίωσης, κατάρτισης, εκπαιδευτικών ταξιδιών και άλλης σχετικής τεχνικής βοήθειας,ΑΠΟΦΑΣΙΖΕΙ:Άρθρο 1Θεσπίζονται με την παρούσα απόφαση διατάξεις εφαρμογής των ρυθμίσεων για τις κρατικές ενισχύσεις που προβλέπονται στο άρθρο 64 παράγραφοι 1 σημείο iii) και 2 σύμφωνα με το άρθρο 64 παράγραφος 3 της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου.Άρθρο 2Οι παρούσες διατάξεις εφαρμογής τίθενται σε ισχύ την πρώτη ημέρα του μήνα


text: που ακολουθεί την έκδοση των κανόνων.Βρυξέλλες, 22 Φεβρουαρίου 2001.Για το Συμβούλιο ΣύνδεσηςΟ ΠρόεδροςΑ. ValionisΔΙΑΤΑΞΕΙΣ ΕΦΑΡΜΟΓΗΣτου άρθρου 64 παράγραφοι 1 σημείο iii) και 2 περί κρατικών ενισχύσεων σύμφωνα με το άρθρο 64 παράγραφος 3 της Ευρωπαϊκής Συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρουΠΑΡΑΚΟΛΟΥΘΗΣΗ ΤΩΝ ΚΡΑΤΙΚΩΝ ΕΝΙΣΧΥΣΕΩΝ ΑΠΟ ΤΙΣ ΑΡΧΕΣ ΕΠΟΠΤΕΙΑΣΆρθρο 1Παρακολούθηση των κρατικών ενισχύσεων από τις αρχές εποπτείαςΣύμφωνα με τους ισχύοντες διαδικαστικούς κανόνες στην Ευρωπαϊκή Κοινότητα και τη Δημοκρατία της Λιθουανίας, οι αρμόδιες αρχές εποπτείας της Κοινότητας και της Δημοκρατίας της Λιθουανίας παρακολουθούν τη χορήγηση κρατικών ενισχύσεων και εξετάζουν τη συμβατότητά τους με τις διατάξεις της ευρωπαϊκής συμφωνίας. Η αρχή εποπτείας της ΕΚ είναι η Επιτροπή των Ευρωπαϊκών Κοινοτήτων (εφεξής "η Επιτροπή") και της Δημοκρατίας της Λιθουανίας η δημόσια υπηρεσία ανταγωνισμού και προστασίας των καταναλωτών.ΟΔΗΓΙΕΣ ΓΙΑ ΤΗΝ ΑΝΤΙΜΕΤΩΠΙΣΗ ΣΥΓΚΕΚΡΙΜΕΝΩΝ ΠΕΡΙΠΤΩΣΕΩΝΆρθρο 2Κριτήρια συμβατότητας1. Η κατά το άρθρο 1 εκτίμηση της συμβατότητας μεμονωμένων ενισχύσεων και προγραμμάτων ενισχύσεων με την ευρωπαϊκή συμφωνία, πραγματοποιείται με βάση τα κριτήρια που συνεπάγεται η εφαρμογή των κανόνων του άρθρου 87 της συνθήκης για την ίδρυση της Ευρωπαϊκής Κοινότητας, συμπεριλαμβανομένου του παρόντος και μελλοντικού παράγωγου δικαίου και των πλαισίων, οδηγιών και άλλων σχετικών κοινοτικών διοικητικών πράξεων, της νομολογίας του Πρωτοδικείου και του Δικαστηρίου των Ευρωπαϊκών Κοινοτήτων και αποφάσεων του Συμβουλίου Σύνδεσης κατά το άρθρο 4 παράγραφος 3.Στην περίπτωση που οι μεμονωμένες ενισχύσεις και τα προγράμματα ενισχύσεων προορίζονται για προϊόντα που καλύπτονται από τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, η πρώτη πρόταση της παρούσας παραγράφου εφαρμόζεται πλήρως με την εξαίρεση ότι η αξιολόγηση της συμβατότητας δεν θα γίνεται βάσει των κριτηρίων που προκύπτουν από την εφαρμογή των κανόνων του άρθρου 87 της συνθήκης για την ίδρυση της Ευρωπαϊκής Κοινότητας, αλλά βάσει των κριτηρίων που προκύπτουν από την εφαρμογή των διατάξεων περί κρατικών ενισχύσεων της συνθήκης για την ίδρυση της Ευρωπαϊκής Κοινότητας Άνθρακα και Χάλυβα.2. Η αρχή εποπτείας της Δημοκρατίας της Λιθουανίας ενημερώνεται για όλες τις πράξεις που αφορούν τη θέσπιση, την κατάργηση ή την τροποποίηση των κοινοτικών κριτηρίων συμβατότητας που αναφέρονται στην παράγραφο 1, εφόσον αυτά δεν δημοσιεύονται αλλά ανακοινώνονται σε όλα τα κράτη μέλη.3. Αν οι μετατροπές αυτές δεν αποτελέσουν αντικείμενο αντιρρήσεων από τη Δημοκρατία της Λιθουανίας εντός τριών μηνών από την παραλαβή των σχετικών επίσημων πληροφοριών, καθιερώνονται πλέον ως κριτήρια συμβατότητας όπως προβλέπεται στην παράγραφο 1 του παρόντος άρθρου. Αν όμως προβληθούν αντιρρήσεις από τη Δημοκρατία της Λιθουανίας, όσον αφορά την προσέγγιση νομοθεσιών που προβλέπει η ευρωπαϊκή συμφωνία, διεξάγονται διαβουλεύσεις σύμφωνα με τα άρθρα 7 και 8 των παρουσών διατάξεων.4. Οι ίδιες αρχές ισχύουν και ως προς άλλες σημαντικές αλλαγές της κοινοτικής πολιτικής κρατικών ενισχύσεων.Άρθρο 3Ελάχιστη ενίσχυσηΤα προγράμματα ενισχύσεων ή οι μεμονωμένες ενισχύσεις που δεν αφορούν εξαγωγικές ενισχύσεις και είναι μικρότερες από το κατώτατο όριο που εφαρμόζει η Κοινότητα ως ελάχιστη βοήθεια(1) θεωρείται ότι έχουν ασήμαντες συνέπειες για τον ανταγωνισμό και το εμπόριο μεταξύ των μερών και δεν διέπονται, συνεπώς, από τις παρούσες διατάξεις εφαρμογής. Το άρθρο αυτό δεν ισχύει για τις βιομηχανίες που εμπίπτουν στη συνθήκη για την ίδρυση της Ευρωπαϊκής


text: Κοινότητας Άνθρακα και Χάλυβα (ΕΚΑΧ), για τα ναυπηγεία, τις μεταφορές ή τις ενισχύσεις προς κάλυψη δαπανών στους τομείς γεωργίας και αλιείας.Άρθρο 4Παρεκκλίσεις1. Σύμφωνα με το άρθρο 64 παράγραφος 4 στοιχείο α) της ευρωπαϊκής συμφωνίας και εντός των ορίων αυτής, η Δημοκρατία της Λιθουανίας θεωρείται ως περιοχή όμοια με τις περιοχές της Κοινότητας που αναφέρονται στο άρθρο 87 παράγραφος 3 στοιχείο α) της συνθήκης για την ίδρυση της Ευρωπαϊκής Κοινότητας.2. Οι αρχές εποπτείας αξιολογούν από κοινού τις μέγιστες ενισχύσεις και την κάλυψη συγκεκριμένων περιοχών της Δημοκρατίας της Λιθουανίας επιλέξιμων για εθνική περιφερειακή βοήθεια. Υποβάλλουν κοινή πρόταση στην επιτροπή σύνδεσης, η οποία και λαμβάνει απόφαση επί του θέματος.3. Οι αρχές εποπτείας, δύνανται εφόσον είναι αναγκαίο κατόπιν αιτήσεως της Δημοκρατίας της Λιθουανίας να προβούν από κοινού στην εκτίμηση των προβλημάτων που θέτει η εφαρμογή του κοινοτικού κεκτημένου στον τομέα των κρατικών ενισχύσεων για τη Δημοκρατία της Λιθουανίας κατά την ολοκλήρωση της μετάβασης της στην οικονομία της αγοράς. Η εκτίμηση αυτών των προβλημάτων δεν θα αφορά τους τομείς της γεωργίας, αλιείας, άνθρακα και χάλυβα, ούτε τους ευαίσθητους τομείς (αυτοκίνητα οχήματα, συνθετικές ίνες και ναυπηγεία) για τους οποίους υφίστανται ειδικά κοινοτικά καθεστώτα. Οι αρχές εποπτείας παρουσιάζουν, ενδεχομένως, κοινή πρόταση στο Συμβούλιο Σύνδεσης, το οποίο δύναται να αποφασίσει.ΔΙΑΔΙΚΑΣΙΕΣ ΔΙΑΒΟΥΛΕΥΣΕΩΝ ΚΑΙ ΕΠΙΛΥΣΗΣ ΠΡΟΒΛΗΜΑΤΩΝΆρθρο 5Εξέταση ορισμένων ενισχύσεων1. Τα προγράμματα ενισχύσεων ή οι μεμονωμένες ενισχύσεις -ανεξάρτητα από το αν καλύπτονται από κοινοτικά πλαίσια και οδηγίες ή όχι- όταν το ποσό που αντιπροσωπεύουν υπερβαίνει τα τρία εκατομμύρια ευρώ, είναι δυνατόν να υποβληθούν από τη σχετική αρχή εποπτείας στην υποεπιτροπή που ασχολείται με θέματα πολιτικής ανταγωνισμού και κρατικών ενισχύσεων για εξέταση. Η υποεπιτροπή μπορεί να υποβάλει έκθεση προς την επιτροπή σύνδεσης η οποία και δύναται να λάβει αποφάσεις ή να διατυπώσει συστάσεις σχετικά με τη συμβατότητα του προγράμματος ενισχύσεων ή της μεμονωμένης ενίσχυσης με την ευρωπαϊκή συμφωνία και τις παρούσες διατάξεις εφαρμογής.2. Κύριος σκοπός των αποφάσεων ή των συστάσεων αυτών είναι να αποφευχθεί η λήψη μέτρων εμπορικής άμυνας λόγω της σχετικής ενίσχυσης.3. Η επιτροπή σύνδεσης μπορεί να αποφασίσει την περαιτέρω επέκταση της δυνατότητας εξέτασης σύμφωνα με το παρόν άρθρο.Άρθρο 6Αίτηση ενημέρωσηςΑν η αρχή εποπτείας κάποιου μέρους πληροφορηθεί ότι πρόγραμμα ενισχύσεων ή μεμονωμένη ενίσχυση φαίνεται να θίγει σημαντικά συμφέροντά του, μπορεί να ζητήσει σχετική ενημέρωση από την αρμόδια αρχή. Και οι δύο αρχές προσπαθούν, οπωσδήποτε, να αλληλοενημερώνονται για τις σημαντικές εξελίξεις που είναι δυνατό να παρουσιάζουν πρακτικό ενδιαφέρον για το άλλο μέρος.Άρθρο 7Διαβουλεύσεις και συνεργασία1. Όταν η Επιτροπή ή η αρχή εποπτείας της Δημοκρατίας της Λιθουανίας θεωρούν ότι η χορήγηση κρατικής ενίσχυσης στο χώρο ευθύνης της άλλης αρχής θίγει σοβαρά σημαντικά συμφέροντά της μπορεί να ζητήσει διαβουλεύσεις με την άλλη αρχή και στη συνέχεια να καλέσει την αρχή εποπτείας του άλλου μέρους να κινήσει κάθε κατάλληλη διαδικασία με σκοπό την αποκατάσταση της ζημίας. Τούτο ισχύει με την επιφύλαξη κάθε ενέργειας στο πλαίσιο της σχετικής νομοθεσίας του αντίστοιχου μέρους και δεν περιορίζει την πλήρη ελευθερία της αρχής, προς την οποία γίνεται η έκκληση, να αποφασίσει τελεσιδίκως στο πλαίσιο των διατάξεων της ευρωπαϊκής συμφωνίας.2. Η αρχή εποπτείας προς την οποία γίνεται η έκκληση εξετάζει


text: πλήρως και με ευνοϊκό πνεύμα τους ισχυρισμούς και τα πραγματικά περιστατικά που της παρουσιάζει η αιτούσα αρχή και, ιδίως, τις προβαλλόμενες επιζήμιες συνέπειες για τα σημαντικά συμφέροντα του αιτούντος μέρους.3. Με την επιφύλαξη των δικαιωμάτων και υποχρεώσεών τους, οι αρχές εποπτείας που διενεργούν μεταξύ τους διαβουλεύσεις σύμφωνα με το παρόν άρθρο υποχρεούνται να καταβάλλουν κάθε προσπάθεια για την εξεύρεση, εντός τριών μηνών, αμοιβαία αποδεκτής λύσης στο πλαίσιο των αντίστοιχων συμφερόντων τους.Άρθρο 8Επίλυση προβλημάτων1. Όταν οι διαβουλεύσεις βάσει του άρθρου 7 δεν οδηγούν σε αμοιβαία αποδεκτή λύση, πραγματοποιείται ανταλλαγή απόψεων στο πλαίσιο της υποεπιτροπής που ασχολείται με θέματα πολιτικής ανταγωνισμού και κρατικών ενισχύσεων και συγκροτείται στο πλαίσιο της ευρωπαϊκής συμφωνίας μετά από αίτηση ενός μέρους εντός τριών μηνών μετά την υποβολή της αίτησης.2. Σε περίπτωση που η εν λόγω ανταλλαγή απόψεων δεν οδηγήσει σε αμοιβαία αποδεκτή λύση ή παρελθούσης της προθεσμίας της παραγράφου 1, το θέμα μπορεί να υποβληθεί στην επιτροπή σύνδεσης, η οποία μπορεί να διατυπώσει τις κατάλληλες συστάσεις για τη διευθέτηση αυτών των περιπτώσεων.3. Οι διαδικασίες εφαρμόζονται με την επιφύλαξη των δράσεων που αναλαμβάνονται βάσει του άρθρου 64 παράγραφος 6 της ευρωπαϊκής συμφωνίας. Τα μέτρα εμπορικής πολιτικής θα ήταν ωστόσο σκόπιμο να χρησιμοποιούνται ως τελευταία λύση.Άρθρο 9Απόρρητος και εμπιστευτικός χαρακτήρας των πληροφοριών1. Όσον αφορά το άρθρο 64 παράγραφος 7 της ευρωπαϊκής συμφωνίας, καμία από τις αρχές εποπτείας δεν υποχρεούται να παρέχει πληροφορίες στην άλλη αρχή, αν η αποκάλυψη των πληροφοριών αυτών στην αιτούσα αρχή απαγορεύεται από τη νομοθεσία στην οποία υπόκειται η αρχή που κατέχει τις πληροφορίες.2. Κάθε αρχή εποπτείας συμφωνεί να σεβαστεί τον εμπιστευτικό χαρακτήρα των πληροφοριών που της παρέχονται εμπιστευτικά από την άλλη αρχή.ΔΙΑΦΑΝΕΙΑΆρθρο 10Απογραφή1. Στο πλαίσιο των σχετικών κοινοτικών προγραμμάτων, η Επιτροπή παρέχει συνδρομή στη Δημοκρατία της Λιθουανίας για τη σύνταξη και την τακτική ενημέρωση ενός πίνακα των προγραμμάτων ενισχύσεων και των μεμονωμένων ενισχύσεων, ο οποίος καταρτίζεται υπό τις ίδιες προϋποθέσεις που ισχύουν και ενδοκοινοτικώς, ώστε να διασφαλιστεί και να επαυξηθεί η διαφάνεια.2. Η Επιτροπή παρέχει στη Δημοκρατία της Λιθουανίας τακτική ενημέρωση για το έντυπο υλικό που παράγει για τον ίδιο σκοπό για τα κράτη μέλη της Κοινότητας.Άρθρο 11Αμοιβαία ενημέρωσηΑμφότερα τα μέρη υποχρεούνται να διασφαλίζουν διαφάνεια στον τομέα των κρατικών ενισχύσεων, φροντίζοντας να προβαίνουν στις κατάλληλες δημοσιεύσεις και να ανταλλάσσουν σε τακτική και αμοιβαία βάση πληροφορίες για την πολιτική κρατικών ενισχύσεων.ΔΙΑΦΟΡΑΆρθρο 12Διοικητική συνδρομή (γλώσσες)Η Επιτροπή και η αρχή εποπτείας της Δημοκρατίας της Λιθουανίας φροντίζουν για την πρακτική διευθέτηση της αμοιβαίας συνδρομής ή κάθε άλλη κατάλληλη λύση, ιδίως στο ζήτημα των μεταφράσεων.(1) Σύμφωνα με την ανακοίνωση της Επιτροπής για την ελάχιστη ενίσχυση, το ελάχιστο κοινοτικό επίπεδο ανέρχεται σήμερα σε συνολικό ποσό ενίσχυσης ανά επιχείρηση ύψους 100000 EUR για τριετή περίοδο (ΕΕ C 68 της 6.3.1996, σ. 9).


text:
 31.12.2020
 EL
 Επίσημη Εφημερίδα της Ευρωπαϊκής Ένωσης
 L 445/5
 ΣΥΜΦΩΝΙΑ ΜΕΤΑΞΥ ΤΗΣ ΚΥΒΕΡΝΗΣΗΣ ΤΟΥ ΗΝΩΜΕΝΟΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΑΣ ΙΡΛΑΝΔΙΑΣ ΚΑΙ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΤΟΜΙΚΗΣ ΕΝΕΡΓΕΙΑΣ ΣΧΕΤΙΚΑ ΜΕ ΤΗ ΣΥΝΕΡΓΑΣΙΑ ΓΙΑ ΤΙΣ ΑΣΦΑΛΕΙΣ ΚΑΙ ΕΙΡΗΝΙΚΕΣ ΧΡΗΣΕΙΣ ΤΗΣ ΠΥΡΗΝΙΚΗΣ ΕΝΕΡΓΕΙΑΣ
 Η κυβέρνηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας (στο εξής: Ηνωμένο Βασίλειο), και η Ευρωπαϊκή Κοινότητα Ατομικής Ενέργειας (Ευρατόμ) (στο εξής: Κοινότητα), που στο εξής θα αναφέρονται από κοινού ως τα «Μέρη» και μεμονωμένα ως «Μέρος»·
 ΛΑΜΒΑΝΟΝΤΑΣ ΥΠΟΨΗ ότι στις 24 Ιανουαρίου 2020 το Ηνωμένο Βασίλειο, η Ευρωπαϊκή Ένωση (στο εξής: Ένωση) και η Κοινότητα συνήψαν τη συμφωνία για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (στο εξής: συμφωνία αποχώρησης) και ότι το Ηνωμένο Βασίλειο αποχώρησε από την Ένωση σ’ αυτή τη βάση στις 23:00 ώρα Γκρήνουιτς και 00:00 ώρα κεντρικής Ευρώπης στις 31 Ιανουαρίου 2020·
 ΛΑΜΒΑΝΟΝΤΑΣ ΥΠΟΨΗ ότι ο τίτλος IX της συμφωνίας αποχώρησης προβλέπει ζητήματα διαχωρισμού που σχετίζονται με την Ευρατόμ·
 ΣΗΜΕΙΩΝΟΝΤΑΣ ότι η Ένωση και το Ηνωμένο Βασίλειο συμφώνησαν την πολιτική διακήρυξη για τον καθορισμό του πλαισίου της μελλοντικής σχέσης μεταξύ της Ευρωπαϊκής Ένωσης και του Ηνωμένου Βασιλείου μετά την αποχώρηση του Ηνωμένου Βασιλείου·
 ΑΝΑΓΝΩΡΙΖΟΝΤΑΣ το επίπεδο ενοποίησης μεταξύ της Κοινότητας και του Ηνωμένου Βασιλείου στον πυρηνικό τομέα·
 ΑΝΑΓΝΩΡΙΖΟΝΤΑΣ ότι το Ηνωμένο Βασίλειο, η Κοινότητα και τα κράτη μέλη της έχουν επιτύχει συγκρίσιμο προηγμένο επίπεδο στις ειρηνικές χρήσεις της πυρηνικής ενέργειας το οποίο παρέχουν οι αντίστοιχες νομοθετικές και κανονιστικές διατάξεις τους σχετικά με τις πυρηνικές διασφαλίσεις και την πυρηνική ασφάλεια από κακόβουλες ενέργειες, τη δημόσια υγεία, την πυρηνική ασφάλεια εγκαταστάσεων, την ακτινοπροστασία, τη διαχείριση ραδιενεργών αποβλήτων και αναλωμένων καυσίμων και την προστασία του περιβάλλοντος·
 ΣΗΜΕΙΩΝΟΝΤΑΣ τη δέσμευση του Ηνωμένου Βασιλείου να αναπτύξει και να χρησιμοποιεί την πυρηνική ενέργεια ως μέρος του διαφοροποιημένου ενεργειακού μίγματός της χαμηλών εκπομπών διοξειδίου του άνθρακα·
 ΕΠΙΘΥΜΩΝΤΑΣ την επίτευξη μακροπρόθεσμων συνεργατικών ρυθμίσεων στον τομέα των ειρηνικών και μη εκρηκτικών εφαρμογών της πυρηνικής ενέργειας με προβλέψιμο και πρακτικό τρόπο, που να λαμβάνει υπόψη τις ανάγκες των αντίστοιχων τους προγραμμάτων πυρηνικής ενέργειας και να διευκολύνει το εμπόριο, την έρευνα και την ανάπτυξη και άλλες δραστηριότητες συνεργασίας μεταξύ του Ηνωμένου Βασιλείου και της Κοινότητας·
 ΑΝΑΓΝΩΡΙΖΟΝΤΑΣ ότι το Ηνωμένο Βασίλειο και η Κοινότητα επωφελούνται από τη μεταξύ τους συνεργασία όσον αφορά τη χρήση της πυρηνικής ενέργειας για ειρηνικούς σκοπούς·
 ΕΠΙΒΕΒΑΙΩΝΟΝΤΑΣ τη δέσμευση των μερών να διασφαλίσουν ότι η διεθνής ανάπτυξη και χρήση της πυρηνικής ενέργειας για ειρηνικούς σκοπούς θα προωθήσει τον στόχο της μη διάδοσης των πυρηνικών όπλων·
 ΕΠΙΒΕΒΑΙΩΝΟΝΤΑΣ την υποστήριξη του Ηνωμένου Βασιλείου, της Κοινότητας και των κρατών μελών της προς τους στόχους του Διεθνούς Οργανισμού Ατομικής Ενέργειας (στο εξής: ΔΟΑΕ) και προς το σύστημα διασφαλίσεων του ΔΟΑΕ, καθώς και την επιθυμία τους να συνεργαστούν με σκοπό να διασφαλίσουν τη συνεχή αποτελεσματικότητα του εν λόγω συστήματος·
 ΠΑΡΑΤΗΡΩΝΤΑΣ ότι το Ηνωμένο Βασίλειο και όλα τα κράτη μέλη της Κοινότητας είναι συμβαλλόμενα μέρη της Συνθήκης για τη Μη Διάδοση των Πυρηνικών Όπλων, που υπεγράφη στην Ουάσιγκτον,


text:
το Λονδίνο και τη Μόσχα την 1η Ιουλίου 1968 και άρχισε να ισχύει στις 5 Μαρτίου 1970 (στο εξής: Συνθήκη για τη Μη Διάδοση)·
 ΕΠΙΒΕΒΑΙΩΝΟΝΤΑΣ την υποστήριξη των στόχων της Συνθήκης για τη Μη Διάδοση από τα Μέρη, καθώς και την επιθυμία των Μερών να προωθήσουν την καθολική προσχώρηση στη Συνθήκη για τη Μη Διάδοση·
 ΥΠΕΝΘΥΜΙΖΟΝΤΑΣ τη σθεναρή δέσμευση του Ηνωμένου Βασιλείου, της Κοινότητας και των κρατών μελών της στη μη διάδοση των πυρηνικών όπλων, καθώς και στην ενίσχυση και την αποτελεσματική εφαρμογή των σχετικών διασφαλίσεων και καθεστώτων ελέγχου των εξαγωγών που διέπουν τη συνεργασία μεταξύ του Ηνωμένου Βασιλείου και της Κοινότητας για τις ειρηνικές χρήσεις της πυρηνικής ενέργειας·
 ΑΝΑΓΝΩΡΙΖΟΝΤΑΣ ότι το Ηνωμένο Βασίλειο, ως κράτος που διαθέτει πυρηνικά όπλα δυνάμει της Συνθήκης για τη Μη Διάδοση, έχει οικειοθελώς συνάψει τη συμφωνία μεταξύ του Ηνωμένου Βασιλείου της Μεγάλης Βρετανίας και της Βόρειας Ιρλανδίας και του Διεθνούς Οργανισμού Ατομικής Ενέργειας για την εφαρμογή διασφαλίσεων στο Ηνωμένο Βασίλειο της Μεγάλης Βρετανίας και της Βόρειας Ιρλανδίας σε σχέση με τη Συνθήκη για τη Μη Διάδοση των Πυρηνικών Όπλων και το πρόσθετο πρωτόκολλο της εν λόγω συνθήκης που υπεγράφη στη Βιέννη στις 7 Ιουνίου 2018 (στο εξής από κοινού: συμφωνία διασφαλίσεων Ηνωμένου Βασιλείου-ΔΟΑΕ),
 ΕΠΙΣΗΜΑΙΝΟΝΤΑΣ ότι σε όλα τα κράτη μέλη της Κοινότητας εφαρμόζονται πυρηνικές διασφαλίσεις δυνάμει της Συνθήκης για την ίδρυση της Ευρωπαϊκής Κοινότητας Ατομικής Ενέργειας (στο εξής: Συνθήκη Ευρατόμ) καθώς και των συμφωνιών διασφαλίσεων που έχουν συναφθεί μεταξύ της Κοινότητας, των κρατών μελών της και του ΔΟΑΕ·
 ΥΠΕΝΘΥΜΙΖΟΝΤΑΣ την ισχυρή δέσμευση του Ηνωμένου Βασιλείου, της Κοινότητας και των κρατών μελών της για την ασφαλή χρήση του πυρηνικού υλικού, ως συμβαλλόμενων μερών της σύμβασης για τη φυσική προστασία του πυρηνικού υλικού, που υπεγράφη στη Βιέννη και στη Νέα Υόρκη στις 3 Μαρτίου 1980 και η οποία τέθηκε σε ισχύ γενικά στις 8 Φεβρουαρίου 1987, και την τροποποίηση της εν λόγω σύμβασης που υπεγράφη στη Βιέννη στις 8 Ιουλίου 2005 και η οποία τέθηκε εν γένει σε ισχύ την 8 Μαΐου 2016 (στο εξής από κοινού: τροποποιημένη ΣΦΠΠΥ)·
 ΕΠΙΣΗΜΑΙΝΟΝΤΑΣ ότι οι κυβερνήσεις του Ηνωμένου Βασιλείου και όλων των κρατών μελών της Κοινότητας συμμετέχουν στην Ομάδα Πυρηνικών Προμηθευτών·
 ΕΠΙΣΗΜΑΙΝΟΝΤΑΣ ότι πρέπει να ληφθούν υπόψη οι δεσμεύσεις που έχουν αναλάβει το Ηνωμένο Βασίλειο και κάθε κράτος μέλος της Κοινότητας στο πλαίσιο της Ομάδας Πυρηνικών Προμηθευτών·
 ΑΝΑΓΝΩΡΙΖΟΝΤΑΣ ότι η παρούσα συμφωνία δεν θίγει τη συμφωνία μεταξύ του Ηνωμένου Βασιλείου της Μεγάλης Βρετανίας και της Βόρειας Ιρλανδίας, της Ομοσπονδιακής Δημοκρατίας της Γερμανίας και του Βασιλείου των Κάτω Χωρών για τη συνεργασία στην ανάπτυξη και εκμετάλλευση της διαδικασίας φυγοκέντρισης αερίου για την παραγωγή εμπλουτισμένου ουρανίου, η οποία υπεγράφη στο Almelo στις 4 Μαρτίου 1970, και τη συμφωνία μεταξύ των κυβερνήσεων του Ηνωμένου Βασιλείου της Μεγάλης Βρετανίας και της Βόρειας Ιρλανδίας, του Βασιλείου των Κάτω Χωρών, της Ομοσπονδιακής Δημοκρατίας της Γερμανίας και της Γαλλικής Δημοκρατίας σχετικά με τη συνεργασία στην τεχνολογία φυγόκεντρων, που υπεγράφη στο Κάρντιφ στις 12 Ιουλίου 2005,
 ΕΠΙΒΕΒΑΙΩΝΟΝΤΑΣ την υποστήριξη του Ηνωμένου Βασιλείου, της Κοινότητας και των κρατών μελών της προς τις διεθνείς συμβάσεις για την πυρηνική ασφάλεια,


text:
τη διαχείριση ραδιενεργών αποβλήτων και αναλωμένων καυσίμων, την έγκαιρη γνωστοποίηση πυρηνικού ατυχήματος και την παροχή βοήθειας σε περίπτωση έκτακτης ανάγκης·
 ΕΠΙΒΕΒΑΙΩΝΟΝΤΑΣ τη δέσμευση των Μερών για ασφαλή χρήση των πυρηνικών υλικών και εγκαταστάσεων και την προστασία των ανθρώπων και του περιβάλλοντος από τις επιβλαβείς επιπτώσεις της ιοντίζουσας ακτινοβολίας· τη σημασία που έχει για τη διεθνή κοινότητα η διασφάλιση ότι η χρήση της πυρηνικής ενέργειας είναι ασφαλής, άρτια ρυθμισμένη και περιβαλλοντικά ορθή· και τη σημασία της διμερούς και πολυμερούς συνεργασίας για αποτελεσματικές ρυθμίσεις ως προς την πυρηνική ασφάλεια και για την ενίσχυση των εν λόγω ρυθμίσεων·
 ΑΝΑΓΝΩΡΙΖΟΝΤΑΣ την αρχή της συνεχούς βελτίωσης της πυρηνικής ασφάλειας και της ηγετικής θέσης αμφοτέρων των Μερών σ’ αυτόν τον τομέα, που περιλαμβάνει την προώθηση υψηλών προτύπων παγκοσμίως, και αναγνωρίζοντας τη σημασία που έχει για κάθε Μέρος η διατήρηση υψηλού επιπέδου πυρηνικής ασφάλειας·
 ΛΑΜΒΑΝΟΝΤΑΣ ΥΠΟΨΗ τη σημασία που έχει για τα Μέρη η επιστημονική και τεχνολογική έρευνα για την πυρηνική σχάση και σύντηξη, τόσο για ενεργειακές όσο και για μη ενεργειακές εφαρμογές, και το αμοιβαίο συμφέρον τους να συνεργαστούν σ’ αυτόν τον τομέα·
 ΕΠΙΒΕΒΑΙΩΝΟΝΤΑΣ ότι μέσω της υπογραφής της συμφωνίας για την ίδρυση του διεθνούς οργανισμού ενέργειας σύντηξης ITER με σκοπό την από κοινού υλοποίηση του έργου ITER (1), η Κοινότητα ανέλαβε να συμμετάσχει στην κατασκευή και τη μελλοντική εκμετάλλευση του έργου ITER (στο εξής: ITER)· η συνεισφορά της Κοινότητας τελεί υπό τη διαχείριση της ευρωπαϊκής κοινής επιχείρησης για τον ITER και την ανάπτυξη της πυρηνικής σύντηξης (στο εξής: σύντηξη για ενέργεια), που ιδρύθηκε με την απόφαση του Συμβουλίου 2007/198/Ευρατόμ (2)·
 ΕΚΤΙΜΩΝΤΑΣ ότι οι ειδικοί όροι και προϋποθέσεις όσον αφορά τη συμμετοχή του Ηνωμένου Βασιλείου στο έργο ITER ή σε άλλες δραστηριότητες μέσω της σύντηξης για ενέργεια και τη συμμετοχή του Ηνωμένου Βασιλείου ως συνδεδεμένης χώρας στο πρόγραμμα έρευνας και κατάρτισης της Κοινότητας, συμπεριλαμβανομένης της χρηματοδοτικής συνεισφοράς, καθορίζονται χωριστά·
 ΑΝΑΓΝΩΡΙΖΟΝΤΑΣ τη θεμελιώδη αρχή της ελεύθερης κυκλοφορίας των εμπορευμάτων, των προϊόντων και των κεφαλαίων, καθώς και την ελευθερία απασχόλησης του ειδικευμένου δυναμικού στην εσωτερική κοινή πυρηνική αγορά της Κοινότητας·
 ΑΝΑΓΝΩΡΙΖΟΝΤΑΣ ότι η παρούσα συμφωνία θα πρέπει να συνάδει με τις διεθνείς υποχρεώσεις που έχουν αναληφθεί από την Ένωση και το Ηνωμένο Βασίλειο δυνάμει των συμφωνιών του Παγκόσμιου Οργανισμού Εμπορίου·
 ΕΠΑΝΑΛΑΜΒΑΝΟΝΤΑΣ τις δεσμεύσεις του Ηνωμένου Βασιλείου και των κυβερνήσεων όλων των κρατών μελών της Κοινότητας έναντι των διμερών συμφωνιών τους σχετικά με τις ειρηνικές χρήσεις της πυρηνικής ενέργειας,
 ΣΥΜΦΩΝΟΥΝ ΤΑ ΑΚΟΛΟΥΘΑ:
 Άρθρο 1
 Στόχος
 1. Στόχος της παρούσας συμφωνίας είναι να αποτελέσει πλαίσιο συνεργασίας μεταξύ των Μερών για τις ειρηνικές χρήσεις της πυρηνικής ενέργειας, με βάση το αμοιβαίο όφελος και την αμοιβαιότητα και υπό την επιφύλαξη των αντιστοίχων εξουσιών εκάστου Μέρους.
 2. Η συνεργασία δυνάμει της παρούσας συμφωνίας υλοποιείται αποκλειστικά για ειρηνικούς σκοπούς.
 3. Τα είδη που υπόκεινται στην παρούσα συμφωνία χρησιμοποιούνται μόνο για ειρηνικούς σκοπούς και δεν χρησιμοποιούνται για πυρηνικά όπλα ή πυρηνικούς εκρηκτικούς μηχανισμούς, ούτε για έρευνα σχετικά με οποιοδήποτε πυρηνικό όπλο ή άλλον πυρηνικό εκρηκτικό μηχανισμό ή την ανάπτυξη πυρηνικού όπλου ή άλλου πυρηνικού εκρηκτικού μηχανισμού ή για οποιονδήποτε στρατιωτικό σκοπό.
 Άρθρο 2
 Ορισμοί
 Για


text:
τους σκοπούς της παρούσας συμφωνίας, ισχύουν οι ακόλουθοι ορισμοί:
 α)
 «αρμόδια αρχή»:
 i)
 για το Ηνωμένο Βασίλειο, το Υπουργείο Επιχειρήσεων, Ενέργειας και Βιομηχανικής Στρατηγικής (Department for Business, Energy and Industrial Strategy) και ο Ρυθμιστικός Φορέας για την Πυρηνική Ενέργεια (Office for Nuclear Regulation)·
 ii)
 για την Κοινότητα, η Ευρωπαϊκή Επιτροπή·
 ή άλλη αρχή την οποία το οικείο Μέρος μπορεί ανά πάσα στιγμή να κοινοποιήσει εγγράφως στο άλλο Μέρος·
 β)
 «εξοπλισμός»: τα είδη που απαριθμούνται στα τμήματα 1, 3, 4, 5, 6 και 7 του παραρτήματος Β της Ομάδας Πυρηνικών Προμηθευτών·
 γ)
 «κατευθυντήριες γραμμές για τις μεταφορές πυρηνικών υλικών»: οι κατευθυντήριες γραμμές που παρατίθενται στο έγγραφο INFCIRC/254/Part 1 του ΔΟΑΕ, όπως ενδέχεται να αναθεωρούνται από καιρού εις καιρόν, και όπως εφαρμόζονται από τα Μέρη, εκτός εάν συμφωνηθεί διαφορετικά κατόπιν διαβουλεύσεων στο πλαίσιο της μικτής επιτροπής·
 δ)
 «διανοητική ιδιοκτησία»: η έννοια που ορίζεται στο άρθρο 2 της σύμβασης για την ίδρυση του Παγκόσμιου Οργανισμού Διανοητικής Ιδιοκτησίας, η οποία συνήφθη στη Στοκχόλμη στις 14 Ιουλίου 1967, όπως τροποποιήθηκε στις 28 Σεπτεμβρίου 1979, και είναι δυνατόν να περιλαμβάνει άλλα θέματα που καθορίζονται από τα Μέρη σε αμοιβαία βάση·
 ε)
 «μικτή επιτροπή»: η επιτροπή που συγκροτείται βάσει του άρθρου 19 [Μικτή επιτροπή]·
 στ)
 «μη πυρηνικά υλικά»: έχουν την έννοια που ορίζεται στο παράρτημα Β της Ομάδας Πυρηνικών Προμηθευτών·
 ζ)
 «παράρτημα Β της Ομάδας Πυρηνικών Προμηθευτών»: το παράρτημα Β των κατευθυντήριων γραμμών για τις μεταφορές πυρηνικών υλικών·
 η)
 «πυρηνικό υλικό»: «αρχικό υλικό» ή «ειδικό σχάσιμο υλικό» όπως αυτά ορίζονται στο άρθρο XX του καταστατικού του ΔΟΑΕ που εγκρίθηκε στην έδρα του Οργανισμού των Ηνωμένων Εθνών στις 23 Οκτωβρίου 1956 και τέθηκε σε ισχύ στις 29 Ιουλίου 1957 (στο εξής: καταστατικό του ΔΟΑΕ). Κάθε απόφαση του Συμβουλίου των Διοικητών του ΔΟΑΕ σύμφωνα με το άρθρο ΧΧ του καταστατικού του ΔΟΑΕ η οποία τροποποιεί τον κατάλογο των υλικών που θεωρούνται «αρχικά υλικά» ή «ειδικά σχάσιμα υλικά» παράγει αποτελέσματα δυνάμει της παρούσας συμφωνίας μόνον εφόσον αμφότερα τα Μέρη συμφωνήσουν κατόπιν διαβουλεύσεων στο πλαίσιο της μικτής επιτροπής·
 θ)
 «ειρηνικός σκοπός»: περιλαμβάνει τη χρήση πυρηνικών υλικών, μεταξύ άλλων των πυρηνικών υλικών που παράγονται από μία ή περισσότερες διεργασίες, μη πυρηνικών υλικών, εξοπλισμού και τεχνολογίας σε τομείς όπως η παραγωγή ηλεκτρικής ενέργειας και θερμότητας, η ιατρική, η γεωργία και η βιομηχανία, αλλά δεν περιλαμβάνει την κατασκευή, την έρευνα ή την ανάπτυξη πυρηνικών όπλων ή άλλων πυρηνικών εκρηκτικών μηχανισμών ή οποιονδήποτε στρατιωτικό σκοπό. Στην έννοια του στρατιωτικού σκοπού δεν περιλαμβάνεται η παροχή ενέργειας για στρατιωτική βάση από οποιοδήποτε δίκτυο ενέργειας, ή η παραγωγή ραδιοϊσοτόπων προς χρήση για ιατρικούς σκοπούς σε στρατιωτικό νοσοκομείο.
 ι)
 «πρόσωπα»: κάθε φυσικό πρόσωπο, επιχείρηση ή άλλη οντότητα που διέπεται από τους ισχύοντες νόμους και κανόνες στην αντίστοιχη εδαφική δικαιοδοσία των Μερών, αλλά όχι τα Μέρη καθαυτά της παρούσας συμφωνίας·
 ια)
 «τεχνολογία»: έχει την έννοια που ορίζεται στο παράρτημα Α των κατευθυντήριων γραμμών για τις μεταφορές πυρηνικών υλικών·
 ιβ)
 «μεταβατική περίοδος»: έχει την έννοια που ορίζεται στη συμφωνία αποχώρησης· και
 ιγ)
 «συμφωνία εμπορίου και συνεργασίας»: η συμφωνία εμπορίου και συνεργασίας μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας,


text:
αφενός, και του Ηνωμένου Βασιλείου της Μεγάλης Βρετανίας και της Βόρειας Ιρλανδίας, αφετέρου, και
 οι αναφορές της παρούσας συμφωνίας σε άρθρα αφορούν άρθρα της παρούσας συμφωνίας, εκτός εάν προβλέπεται διαφορετικά.
 Άρθρο 3
 Πεδίο της πυρηνικής συνεργασίας
 1. Η συνεργασία στον τομέα των ειρηνικών χρήσεων της πυρηνικής ενέργειας που προβλέπεται μεταξύ των Μερών σύμφωνα με την παρούσα συμφωνία μπορεί να περιλαμβάνει:
 α)
 τη διευκόλυνση του εμπορίου και της εμπορικής συνεργασίας·
 β)
 την προμήθεια πυρηνικών υλικών, μη πυρηνικών υλικών και εξοπλισμού·
 γ)
 τη μεταφορά τεχνολογίας, συμπεριλαμβανομένης της παροχής πληροφοριών σχετικών με το παρόν άρθρο·
 δ)
 την προμήθεια εξοπλισμού και συσκευών·
 ε)
 την πρόσβαση σε εξοπλισμό και εγκαταστάσεις και τη χρήση αυτών·
 στ)
 την ασφαλή διαχείριση αναλωμένων καυσίμων και ραδιενεργών αποβλήτων, συμπεριλαμβανομένης της γεωλογικής διάθεσης·
 ζ)
 την πυρηνική ασφάλεια και ακτινοπροστασία, συμπεριλαμβανομένης της ετοιμότητας σε καταστάσεις έκτακτης ανάγκης και της παρακολούθησης των επιπέδων ραδιενέργειας στο περιβάλλον·
 η)
 τις πυρηνικές διασφαλίσεις και τη φυσική προστασία·
 θ)
 τη χρήση ραδιοϊσοτόπων και ακτινοβολίας στη γεωργία, τη βιομηχανία, την ιατρική και την έρευνα· ειδικότερα, προκειμένου να ελαχιστοποιηθούν οι κίνδυνοι έλλειψης εφοδιασμού με ραδιοϊσότοπα για ιατρική χρήση και να υποστηριχθεί η ανάπτυξη νέων τεχνολογιών και επεξεργασιών που περιλαμβάνουν ραδιοϊσότοπα, προς το συμφέρον της δημόσιας υγείας·
 ι)
 τις γεωλογικές και γεωφυσικές έρευνες, την αξιοποίηση, εξόρυξη, περαιτέρω επεξεργασία και χρήση κοιτασμάτων ουρανίου·
 ια)
 τις κανονιστικές πτυχές της ειρηνικής χρήσης της πυρηνικής ενέργειας
 ιβ)
 δράσεις έρευνας και ανάπτυξης· και
 ιγ)
 άλλους τομείς σχετικούς με το αντικείμενο της παρούσας συμφωνίας, οι οποίοι καθορίζονται σε αμοιβαία βάση από τα Μέρη γραπτώς κατόπιν διαβουλεύσεων στο πλαίσιο της μικτής επιτροπής.
 2. Η συνεργασία στους συγκεκριμένους τομείς που αναφέρονται στην παράγραφο 1 μπορεί να υλοποιείται, ανάλογα με τις ανάγκες, μέσω ρυθμίσεων μεταξύ νομικής οντότητας που εδρεύει στο Ηνωμένο Βασίλειο και νομικής οντότητας που εδρεύει στην Κοινότητα, την οποία νομική οντότητα η οικεία αρμόδια αρχή κοινοποιεί στην αρμόδια αρχή του άλλου Μέρους ως δεόντως εξουσιοδοτημένη για την υλοποίηση αυτού του τρόπου συνεργασίας. Οι ρυθμίσεις αυτές περιλαμβάνουν διατάξεις για την προστασία δικαιωμάτων διανοητικής ιδιοκτησίας, όταν υπάρχουν ή προκύπτουν τέτοια δικαιώματα.
 Άρθρο 4
 Μορφές της πυρηνικής συνεργασίας
 Η συνεργασία που περιγράφεται στο άρθρο 3 [Πεδίο της πυρηνικής συνεργασίας] μπορεί να λάβει, μεταξύ άλλων, τις ακόλουθες μορφές:
 α)
 μεταφορά πυρηνικών υλικών, μη πυρηνικών υλικών, εξοπλισμού και τεχνολογίας·
 β)
 ανταλλαγή πληροφοριών σε τομείς αμοιβαίου ενδιαφέροντος, όπως οι πυρηνικές διασφαλίσεις, η πυρηνική ασφάλεια, τα επίπεδα ραδιενέργειας στο περιβάλλον και ο εφοδιασμός με ραδιοϊσότοπα·
 γ)
 διευκόλυνση της ανταλλαγής, επισκέψεων και κατάρτισης προσωπικού και εμπειρογνωμόνων, συμπεριλαμβανομένης της επαγγελματικής και προηγμένης κατάρτισης για διοικητικό, επιστημονικό και τεχνικό προσωπικό·
 δ)
 διοργάνωση συμποσίων και σεμιναρίων·
 ε)
 ανταλλαγή επιστημονικών και τεχνικών πληροφοριών, βοήθειας και υπηρεσιών, μεταξύ άλλων όσον αφορά δραστηριότητες έρευνας και ανάπτυξης·
 στ)
 οργάνωση και συμμετοχή σε κοινά έργα και σύσταση κοινών επιχειρήσεων και κατάλληλων διμερών ομάδων εργασίας ή μελετών·
 ζ)
 διευκόλυνση της εμπορικής συνεργασίας σχετικά με τον κύκλο του πυρηνικού καυσίμου, όπως παροχή υπηρεσιών κύκλου πυρηνικού καυσίμου, συμπεριλαμβανομένης της μετατροπής ουρανίου και του ισοτοπικού εμπλουτισμού· και
 η)
 άλλες μορφές συνεργασίας που καθορίζονται σε αμοιβαία βάση από τα Μέρη γραπτώς κατόπιν διαβουλεύσεων στο πλαίσιο της μικτής επιτροπής.


text:
Άρθρο 5
 Είδη που υπόκεινται στην παρούσα συμφωνία
 1. Η παρούσα συμφωνία εφαρμόζεται στα είδη που αναφέρονται στην παράγραφο 2, εκτός εάν:
 α)
 τα Μέρη άλλως καθορίσουν γραπτώς σε αμοιβαία βάση· ή
 β)
 εφαρμόζεται εξαίρεση δυνάμει της παραγράφου 4.
 2. Τα είδη της παραγράφου 1 είναι τα ακόλουθα:
 α)
 πυρηνικά υλικά, μη πυρηνικά υλικά, εξοπλισμός ή τεχνολογία που μεταβιβάζονται μεταξύ των Μερών ή των προσώπων τους, είτε απευθείας είτε μέσω τρίτου. Τα εν λόγω πυρηνικά υλικά, μη πυρηνικά υλικά, εξοπλισμός ή τεχνολογία διέπονται από την παρούσα συμφωνία από την είσοδό τους στην εδαφική δικαιοδοσία του παραλαμβάνοντος Μέρους, εφόσον το προμηθεύον Μέρος έχει κοινοποιήσει την μεταβίβαση εγγράφως στο παραλαμβάνον Μέρος, το δε παραλαμβάνον Μέρος έχει επιβεβαιώσει εγγράφως ότι το εν λόγω είδος διέπεται ή θα διέπεται από την παρούσα συμφωνία και ότι ο σκοπούμενος παραλήπτης, εφόσον διαφέρει από το παραλαμβάνον Μέρος, είναι εξουσιοδοτημένο πρόσωπο υπαγόμενο στην εδαφική δικαιοδοσία του παραλαμβάνοντος Μέρους.
 β)
 πυρηνικά υλικά, μη πυρηνικά υλικά ή εξοπλισμός που χρησιμοποιούνται ή παράγονται μέσω της χρήσης ειδών που υπόκεινται στην παρούσα συμφωνία και όπως μπορεί να καθορίζονται περαιτέρω στις διοικητικές ρυθμίσεις που θεσπίζονται δυνάμει του άρθρου 15 [Διοικητικές ρυθμίσεις]·
 γ)
 πυρηνικά υλικά, μη πυρηνικά υλικά, εξοπλισμός ή τεχνολογία, όπως καθορίζονται σύμφωνα με τις διαδικασίες που καθορίζονται στις διοικητικές ρυθμίσεις που θεσπίζονται δυνάμει του άρθρου 15 [Διοικητικές ρυθμίσεις] ως υποκείμενα στην παρούσα συμφωνία μετά την έναρξη ισχύος αυτής· και
 δ)
 κάθε άλλο είδος που καθορίζεται σε αμοιβαία βάση από τα Μέρη, ύστερα από διαβουλεύσεις στο πλαίσιο της μικτής επιτροπής·
 3. Τα είδη ως προς τα οποία εφαρμόζεται η παρούσα συμφωνία όπως αναφέρεται στην παράγραφο 1 εξακολουθούν να υπόκεινται στις διατάξεις της παρούσας συμφωνίας έως ότου διαπιστωθεί, σύμφωνα με τις διαδικασίες που καθορίζονται στις διοικητικές ρυθμίσεις που θεσπίζονται δυνάμει του άρθρου 15 [Διοικητικές ρυθμίσεις], ότι:
 α)
 το οικείο είδος έχει μεταφερθεί εκ νέου εκτός της δικαιοδοσίας του παραλαμβάνοντος Μέρους σύμφωνα με τις σχετικές διατάξεις της παρούσας συμφωνίας·
 β)
 όσον αφορά τα πυρηνικά υλικά, αυτά δεν είναι πλέον δυνατόν να χρησιμοποιηθούν για πυρηνική δραστηριότητα που υπόκειται σε διασφαλίσεις που αναφέρονται στο άρθρο 6 παράγραφος 1 [Διασφαλίσεις] ή έχουν πρακτικά καταστεί μη ανακτήσιμα· για να προσδιοριστεί πότε πυρηνικά υλικά που υπάγονται στην παρούσα συμφωνία δεν είναι πλέον δυνατόν να χρησιμοποιηθούν ή δεν είναι πλέον πρακτικά ανακτήσιμα για τους σκοπούς επεξεργασίας ώστε να αποκτήσουν μορφή στην οποία να μπορούν να χρησιμοποιηθούν για οποιαδήποτε πυρηνική δραστηριότητα που υπόκειται σε διασφαλίσεις, αμφότερα τα Μέρη αποδέχονται απόφαση που λαμβάνεται από τον ΔΟΑΕ σύμφωνα με τις διατάξεις σχετικά με την άρση του ελέγχου διασφαλίσεων της οικείας συμφωνίας διασφαλίσεων της οποίας ο ΔΟΑΕ είναι συμβαλλόμενο μέρος·
 γ)
 όσον αφορά μη πυρηνικά υλικά και εξοπλισμό, το οικείο είδος δεν μπορεί πλέον να χρησιμοποιηθεί για πυρηνικούς σκοπούς·
 δ)
 το οικείο είδος δεν υπόκειται πλέον στην παρούσα συμφωνία σύμφωνα με τα κριτήρια που καθορίζονται στις διοικητικές ρυθμίσεις που θεσπίζονται δυνάμει του άρθρου 15 [Διοικητικές ρυθμίσεις]· ή
 ε)
 καθορίζεται άλλως από τα Μέρη σε αμοιβαία βάση, ύστερα από διαβουλεύσεις στο πλαίσιο της μικτής επιτροπής.
 4. Η τεχνολογία υπόκειται στην παρούσα συμφωνία για όλα τα κράτη


text:
μέλη της Κοινότητας, εκτός από τα κράτη μέλη που προσδιορίζονται από την Κοινότητα σε γραπτή κοινοποίηση προς το Ηνωμένο Βασίλειο κατά την έναρξη ισχύος της παρούσας συμφωνίας, εφόσον τα εν λόγω κράτη μέλη έχουν εκφράσει τη βούλησή τους να μην υπαγάγουν τεχνολογία στο πλαίσιο της παρούσας συμφωνίας. Η ενέργεια αυτή υπόκειται στην επιφύλαξη του δικαίου της Κοινότητας, ιδίως τους κανόνες που αφορούν την κοινή πυρηνική αγορά. Κάθε κράτος μέλος σε σχέση με το οποίο έχει γίνει κοινοποίηση δυνάμει της παρούσας παραγράφου επικουρεί την αρμόδια αρχή της Κοινότητας στην εκπλήρωση των υποχρεώσεων που απορρέουν από την παρούσα συμφωνία όσον αφορά τις μεταφορές και τις περαιτέρω μεταφορές τεχνολογίας. Κατόπιν διαβουλεύσεων στο πλαίσιο της μικτής επιτροπής, η κοινοποίηση που αναφέρεται στην παρούσα παράγραφο μπορεί να ανακληθεί εγγράφως για κάθε οικείο κράτος μέλος ανά πάσα στιγμή, εφόσον το εν λόγω κράτος μέλος έχει εκφράσει τη βούλησή του ως προς αυτό. Οι πρακτικές λεπτομέρειες εφαρμογής της παρούσας διάταξης καθορίζονται στις διοικητικές ρυθμίσεις που θεσπίζονται σύμφωνα με το άρθρο 15 [Διοικητικές ρυθμίσεις].
 Άρθρο 6
 Διασφαλίσεις
 1. Τα πυρηνικά υλικά που υπάγονται στην παρούσα συμφωνία υπόκεινται στις ακόλουθες προϋποθέσεις:
 α)
 εντός της Κοινότητας, στις διασφαλίσεις της Ευρατόμ δυνάμει της Συνθήκης Ευρατόμ και στις διασφαλίσεις του ΔΟΑΕ δυνάμει των παρακάτω συμφωνιών διασφαλίσεων, όπως αυτές ενδέχεται να αναθεωρηθούν ή να αντικατασταθούν, και σύμφωνα με τη Συνθήκη για τη Μη Διάδοση:
 i)
 της συμφωνίας μεταξύ των κρατών μελών της Κοινότητας που δεν διαθέτουν πυρηνικά όπλα, της Ευρωπαϊκής Κοινότητας Ατομικής Ενέργειας και του Διεθνούς Οργανισμού Ατομικής Ενέργειας, η οποία υπεγράφη στις Βρυξέλλες στις 5 Απριλίου 1973 και άρχισε να ισχύει στις 21 Φεβρουαρίου 1977 (ενημερωτική εγκύκλιος INFCIRC/193 του ΔΟΑΕ και της συμφωνίας μεταξύ της Γαλλίας, της Ευρωπαϊκής Κοινότητας Ατομικής Ενέργειας και του Διεθνούς Οργανισμού Ατομικής Ενέργειας, η οποία υπεγράφη τον Ιούλιο του 1978 και άρχισε να ισχύει στις 12 Σεπτεμβρίου 1981 (ενημερωτική εγκύκλιος INFCIRC/290 του ΔΟΑΕ)· και
 ii)
 των πρόσθετων πρωτοκόλλων INFCIRC/193/Add.8 και INFCIRC/290/Add.1 του ΔΟΑΕ, που υπεγράφησαν στη Βιέννη στις 22 Σεπτεμβρίου 1998 και ετέθησαν σε ισχύ στις 30 Απριλίου 2004, με βάση την ενημερωτική εγκύκλιο INFCIRC/540 (διορθωμένη) (Strengthened Safeguards System, Part II/Σύστημα ενισχυμένων ελέγχων διασφαλίσεων, μέρος ΙΙ) του ΔΟΑΕ·
 β)
 Στο Ηνωμένο Βασίλειο:
 i)
 του εγχώριου συστήματος διασφαλίσεων όπως εφαρμόζεται από την αρμόδια εθνική αρχή· και
 ii)
 των διασφαλίσεων του ΔΟΑΕ δυνάμει της συμφωνίας διασφαλίσεων Ηνωμένου Βασιλείου-ΔΟΑΕ.
 2. Σε περίπτωση που η εφαρμογή οποιασδήποτε από τις συμφωνίες με τον ΔΟΑΕ που αναφέρονται στην παράγραφο 1 ανασταλεί ή καταγγελθεί για οποιονδήποτε λόγο, εντός της Κοινότητας ή του Ηνωμένου Βασιλείου, το οικείο Μέρος συνάπτει αμελλητί συμφωνία με τον ΔΟΑΕ στην οποία προβλέπονται αποτελεσματικότητα και κάλυψη ισοδύναμες με εκείνες που προβλέπονται στις σχετικές συμφωνίες διασφαλίσεων οι οποίες αναφέρονται στις διατάξεις της παραγράφου 1 στοιχείο α) ή β) ή, εάν αυτό δεν είναι δυνατό:
 α)
 η Κοινότητα, στο μέτρο που την αφορά, εφαρμόζει διασφαλίσεις βάσει του συστήματος διασφαλίσεων της Ευρατόμ, που παρέχει αποτελεσματικότητα και κάλυψη ισοδύναμες με εκείνες που παρέχουν οι συμφωνίες διασφαλίσεων της παραγράφου 1 στοιχείο α) και το Ηνωμένο Βασίλειο, στο μέτρο που το αφορά, εφαρμόζει διασφαλίσεις που παρέχουν αποτελεσματικότητα και


text:
κάλυψη ισοδύναμες με εκείνες που παρέχει η συμφωνία διασφαλίσεων της παραγράφου 1 στοιχείο β)·
 β)
 ή, εάν αυτό είναι αδύνατον, τα Μέρη συνάπτουν ρυθμίσεις για την εφαρμογή διασφαλίσεων ισοδύναμης αποτελεσματικότητας και ισοδύναμης κάλυψης με εκείνες που προβλέπονται στις συμφωνίες διασφαλίσεων της παραγράφου 1 στοιχείο α) ή β).
 3. Αμφότερα τα Μέρη συμφωνούν να εφαρμόσουν, στο πλαίσιο της αντίστοιχης έννομης τάξης τους, ένα ισχυρό και αποτελεσματικό σύστημα λογιστικής και ελέγχου πυρηνικών υλικών, με στόχο να διασφαλιστεί ότι τα πυρηνικά υλικά που υπόκεινται στην παρούσα συμφωνία δεν εκτρέπονται από την ειρηνική χρήση τους. Η εποπτεία, συμπεριλαμβανομένων των επιθεωρήσεων στις εγκαταστάσεις όπου φυλάσσονται πυρηνικά υλικά που υπάγονται στην παρούσα συμφωνία, διενεργείται κατά τρόπο ώστε οι αντίστοιχες αρμόδιες αρχές να μπορούν να συνάγουν ανεξάρτητα συμπεράσματα και, εφόσον απαιτείται, να ζητούν τη λήψη κατάλληλων διορθωτικών μέτρων και να παρακολουθούν τα μέτρα αυτά.
 Άρθρο 7
 Φυσική προστασία
 1. Η εφαρμογή μέτρων φυσικής προστασίας πραγματοποιείται ανά πάσα στιγμή σε επίπεδα που πληρούν τουλάχιστον τα κριτήρια που ορίζονται στο παράρτημα Γ των κατευθυντήριων γραμμών για τις μεταφορές πυρηνικών υλικών. Συμπληρωματικά προς το έγγραφο αυτό, το Ηνωμένο Βασίλειο, η Κοινότητα, όπως εκπροσωπείται από την Ευρωπαϊκή Επιτροπή, κατά περίπτωση, και τα κράτη μέλη της Κοινότητας αναφέρονται, κατά την εφαρμογή μέτρων φυσικής προστασίας, στις υποχρεώσεις τους που απορρέουν από την τροποποιημένη ΣΦΠΠΥ, συμπεριλαμβανομένων τυχόν τροποποιήσεων που ισχύουν για κάθε Μέρος, και των συστάσεων της ενημερωτικής εγκυκλίου του ΔΟΑΕ INFCIRC/225/Rev.5 (συστάσεις πυρηνικής ασφάλειας σχετικά με τη φυσική προστασία των πυρηνικών υλικών και εγκαταστάσεων), συμπεριλαμβανομένης οποιασδήποτε αναθεώρησης, εκτός εάν αποφασιστεί διαφορετικά από τα Μέρη σε αμοιβαία βάση μετά από διαβουλεύσεις στο πλαίσιο της μικτής επιτροπής.
 2. Η μεταφορά πυρηνικών υλικών υπόκειται στις διατάξεις της τροποποιημένης ΣΦΠΠΥ, συμπεριλαμβανομένων τυχόν τροποποιήσεων που ισχύουν για κάθε Μέρος, και στους κανονισμούς του ΔΟΑΕ για την ασφαλή μεταφορά ραδιενεργού υλικού (σειρά προτύπων ασφαλείας του ΔΟΑΕ αριθ. TS-R-1), συμπεριλαμβανομένης οποιασδήποτε αναθεώρησης, εκτός εάν αποφασιστεί διαφορετικά από τα Μέρη σε αμοιβαία βάση μετά από διαβουλεύσεις στο πλαίσιο της μικτής επιτροπής.
 Άρθρο 8
 Πυρηνική ασφάλεια
 1. Η Κοινότητα και το Ηνωμένο Βασίλειο είναι μέρη της Σύμβασης για την Πυρηνική Ασφάλεια, η οποία υπεγράφη στη Βιέννη στις 17 Ιουνίου 1994 και άρχισε να ισχύει στις 24 Οκτωβρίου 1996 (INFCIRC/449 του ΔΟΑΕ), της Κοινής Σύμβασης για την Ασφάλεια της Διαχείρισης των Αναλωμένων Καυσίμων και των Ραδιενεργών Καταλοίπων, η οποία υπεγράφη στη Βιέννη στις 5 Σεπτεμβρίου 1997 και άρχισε να ισχύει στις 18 Ιουνίου 2001 (INFCIRC/546 του ΔΟΑΕ), της Σύμβασης Αρωγής σε περίπτωση Πυρηνικού Ατυχήματος ή Κατάστασης Έκτακτης Ραδιολογικής Ανάγκης, η οποία υπεγράφη στη Βιέννη στις 26 Σεπτεμβρίου του 1986 και άρχισε να ισχύει στις 26 Φεβρουαρίου 1987 (INFCIRC/336 του ΔΟΑΕ), και της Σύμβασης για την Έγκαιρη Γνωστοποίηση σε περίπτωση Πυρηνικού Ατυχήματος, η οποία υπεγράφη στη Βιέννη στις 26 Σεπτεμβρίου 1986 και άρχισε να ισχύει στις 27 Οκτωβρίου 1986 (INFCIRC/335 του ΔΟΑΕ). Οποιαδήποτε τροποποίηση σε οποιαδήποτε από τις προαναφερόμενες συμβάσεις εφαρμόζεται στην παρούσα συμφωνία, εκτός εάν ένα Μέρος κοινοποιήσει γραπτώς στο άλλο Μέρος ότι δεν αποδέχεται την τροποποίηση. Η Κοινότητα, τα κράτη μέλη της και το Ηνωμένο Βασίλειο έχουν εγκρίνει τη Διακήρυξη της Βιέννης


text:
για την πυρηνική ασφάλεια που εγκρίθηκε στις 9 Φεβρουαρίου 2015 (INFCIRC/872 του ΔΟΑΕ).
 2. Τα Μέρη αναγνωρίζουν τη σημασία της διεθνούς συνεργασίας για αποτελεσματικές ρυθμίσεις πυρηνικής ασφάλειας και, αναγνωρίζοντας την ηγετική θέση αμφοτέρων των Μερών στον τομέα αυτό, συνεργάζονται για τη συνεχή βελτίωση των διεθνών προτύπων και συμβάσεων πυρηνικής ασφάλειας, καθώς και για την εφαρμογή τους.
 3. Αναγνωρίζοντας την αρχή της συνεχούς βελτίωσης της πυρηνικής ασφάλειας και το δικαίωμα κάθε Μέρους να εφαρμόζει πρότυπα πυρηνικής ασφάλειας, και εφόσον αυτό δεν έρχεται σε σύγκρουση με τις εξελίξεις σε νομικά δεσμευτικά διεθνή πρότυπα πυρηνικής ασφάλειας, κάθε Μέρος δεν αποδυναμώνει ούτε μειώνει τα επίπεδα προστασίας κάτω από τα επίπεδα που προβλέπονται από τα πρότυπα προστασίας, και από την επιβολή τους, τα οποία συμμερίζονται τα Μέρη κατά τη λήξη της μεταβατικής περιόδου όσον αφορά την πυρηνική ασφάλεια, την ακτινοπροστασία, την ασφαλή διαχείριση ραδιενεργών αποβλήτων και αναλωμένων καυσίμων, τον παροπλισμό, την ασφαλή αποστολή πυρηνικών υλικών και την ετοιμότητα και αντίδραση σε καταστάσεις έκτακτης ανάγκης.
 4. Τα Μέρη συνεχίζουν να συνεργάζονται, να διατηρούν τακτικές επαφές και να ανταλλάσσουν πληροφορίες για θέματα που αφορούν την πυρηνική ασφάλεια, την ακτινοπροστασία, την ετοιμότητα και αντίδραση σε καταστάσεις έκτακτης ανάγκης και τη διαχείριση αναλωμένων καυσίμων και ραδιενεργών αποβλήτων, συμπεριλαμβανομένων των αποτελεσμάτων διεθνών αξιολογήσεων από ομοτίμους, κατά περίπτωση.
 5. Τα Μέρη συνεχίζουν να συνεργάζονται στα αντικείμενα που καλύπτονται από:
 α)
 καθιερωμένα συστήματα της Κοινότητας για την παρακολούθηση και την ανταλλαγή πληροφοριών σχετικά με τα επίπεδα ραδιενέργειας στο περιβάλλον, στα οποία περιλαμβάνονται:
 i)
 η Ταχεία ανταλλαγή πληροφοριών σε περίπτωση εκτάκτου κινδύνου από ακτινοβολίες στην Ευρωπαϊκή Κοινότητα (ECURIE)· και
 ii)
 η Ευρωπαϊκή Πλατφόρμα Ανταλλαγής Δεδομένων Ακτινοβολίας (EURDEP)·
 β)
 καθιερωμένες συμβουλευτικές ομάδες εμπειρογνωμόνων στον τομέα της πυρηνικής ασφάλειας, συμπεριλαμβανομένης της Ομάδας ευρωπαϊκών ρυθμιστικών αρχών σε θέματα πυρηνικής ασφάλειας· και
 γ)
 κάθε άλλο σύστημα ή ομάδα της Κοινότητας που μπορεί να συμφωνηθεί μεταξύ των Μερών μέσω των αρμόδιων αρχών τους.
 Η Κοινότητα, μέσω της αρμόδιας αρχής της, μπορεί να καλέσει το Ηνωμένο Βασίλειο να συμμετάσχει ως τρίτη χώρα στα εν λόγω συστήματα και ομάδες.
 Άρθρο 9
 Μεταφορές, περαιτέρω μεταφορές και διευκόλυνση του εμπορίου
 1. Οποιαδήποτε μεταφορά πυρηνικών υλικών, μη πυρηνικών υλικών, εξοπλισμού ή τεχνολογίας η οποία διεξάγεται στο πλαίσιο των δραστηριοτήτων συνεργασίας βάσει της παρούσας συμφωνίας, πραγματοποιείται σύμφωνα με τις σχετικές διεθνείς δεσμεύσεις της Κοινότητας, των κρατών μελών της Κοινότητας και του Ηνωμένου Βασιλείου όσον αφορά τις ειρηνικές χρήσεις της πυρηνικής ενέργειας που απαριθμούνται στο άρθρο 6 [Διασφαλίσεις] και στο άρθρο 7 [Φυσική προστασία] και σε σχέση με τις δεσμεύσεις που έχουν αναλάβει μεμονωμένα κράτη μέλη της Κοινότητας και του Ηνωμένου Βασιλείου στο πλαίσιο της Ομάδας Πυρηνικών Προμηθευτών, όπως ορίζεται στις κατευθυντήριες γραμμές για τις μεταφορές πυρηνικών υλικών, όπως αυτές μπορεί να αναθεωρούνται κατά καιρούς.
 2. Τα Μέρη διευκολύνουν το εμπόριο ειδών που υπόκεινται στην παρούσα συμφωνία είτε μεταξύ τους είτε μεταξύ προσώπων εγκατεστημένων στο έδαφος εκατέρου των Μερών, προς το κοινό συμφέρον των παραγωγών, της βιομηχανίας του κύκλου του πυρηνικού καυσίμου, των επιχειρήσεων κοινής ωφελείας και των καταναλωτών.
 3. Τα Μέρη παρέχουν, εφόσον είναι εφικτό, αμοιβαία συνδρομή για την προμήθεια πυρηνικών υλικών, μη πυρηνικών


text:
υλικών, εξοπλισμού ή τεχνολογίας από οποιοδήποτε Μέρος ή από πρόσωπα εντός της Κοινότητας ή υπό τη δικαιοδοσία του Ηνωμένου Βασιλείου.
 4. Η συνέχιση της συνεργασίας που προβλέπεται στην παρούσα συμφωνία εξαρτάται από την αμοιβαία ικανοποιητική εφαρμογή του συστήματος διασφαλίσεων και ελέγχου που έχει θεσπίσει η Κοινότητα σύμφωνα με τη Συνθήκη Ευρατόμ και του συστήματος διασφαλίσεων και ελέγχου που έχει θεσπίσει το Ηνωμένο Βασίλειο
 5. Οι διατάξεις της παρούσας συμφωνίας δεν χρησιμοποιούνται για να θέσουν σε κίνδυνο την ακεραιότητα και την εύρυθμη λειτουργία της κοινής πυρηνικής αγοράς της Κοινότητας, ιδίως για να παρεμποδίσουν την ελεύθερη κυκλοφορία αγαθών και υπηρεσιών σε αυτήν, ούτε για να ματαιώσουν την κοινή πολιτική εφοδιασμού της Κοινότητας στον πυρηνικό τομέα.
 6. Οι μεταφορές πυρηνικών υλικών, μη πυρηνικών υλικών, εξοπλισμού ή τεχνολογίας και κατάλληλων υπηρεσιών πραγματοποιούνται υπό θεμιτές εμπορικές συνθήκες. Η παρούσα παράγραφος εφαρμόζεται υπό την επιφύλαξη της Συνθήκης Ευρατόμ και του παραγώγου δικαίου δυνάμει αυτής, καθώς και της νομοθεσίας και των κανονιστικών διατάξεων του Ηνωμένου Βασιλείου
 7. Κάθε περαιτέρω μεταφορά πυρηνικών υλικών, μη πυρηνικών υλικών, εξοπλισμού ή τεχνολογίας που υπόκεινται στην παρούσα σύμβαση εκτός της περιοχής δικαιοδοσίας των Μερών πραγματοποιείται μόνον στο πλαίσιο των δεσμεύσεων που έχουν αναλάβει τα μεμονωμένα κράτη μέλη της Κοινότητας και το Ηνωμένο Βασίλειο στο πλαίσιο της Ομάδας Πυρηνικών Προμηθευτών. Ειδικότερα, στις περαιτέρω μεταφορές ειδών που υπόκεινται στην παρούσα συμφωνία εφαρμόζονται οι κατευθυντήριες γραμμές για τις μεταφορές πυρηνικών υλικών.
 8. Οι γραπτές κοινοποιήσεις σχετικά με μεταφορές ειδών που υπόκεινται στην παρούσα συμφωνία και με περαιτέρω μεταφορές μη πυρηνικών υλικών, εξοπλισμού και τεχνολογίας που υπόκεινται στην παρούσα συμφωνία ανταλλάσσονται σύμφωνα με τις διαδικασίες που καθορίζονται στις διοικητικές ρυθμίσεις που θεσπίζονται δυνάμει του άρθρου 15 [Διοικητικές ρυθμίσεις].
 9. Τα μη πυρηνικά υλικά, ο εξοπλισμός και η τεχνολογία που υπόκεινται στην παρούσα συμφωνία δεν μεταφέρονται εκτός της περιοχής δικαιοδοσίας του παραλαμβάνοντος Μέρους χωρίς προηγούμενη έγγραφη συγκατάθεση του προμηθεύοντος Μέρους, παρά μόνο σύμφωνα με την παράγραφο 11 του παρόντος άρθρου. Η παρούσα διάταξη εφαρμόζεται με την επιφύλαξη του άρθρου 4 παράγραφος 5 [Είδη που υπόκεινται στην παρούσα συμφωνία].
 10. Όταν οι κατευθυντήριες γραμμές για τις μεταφορές πυρηνικών υλικών απαιτούν τη συγκατάθεση του προμηθεύοντος Μέρους, τα πυρηνικά υλικά που υπόκεινται στην παρούσα συμφωνία δεν μεταφέρονται πέραν της περιοχής δικαιοδοσίας του παραλαμβάνοντος Μέρους χωρίς την προηγούμενη γραπτή συγκατάθεση του προμηθεύοντος Μέρους, παρά μόνο σύμφωνα με την παράγραφο 11.
 11. Κατά την έναρξη ισχύος της παρούσας συμφωνίας, τα Μέρη ανταλλάσσουν καταλόγους τρίτων χωρών στις οποίες επιτρέπεται η περαιτέρω μεταφορά πυρηνικών υλικών, μη πυρηνικών υλικών, εξοπλισμού και τεχνολογίας από το άλλο Μέρος σύμφωνα με τις παραγράφους 9 και 10 του παρόντος άρθρου. Κάθε Μέρος κοινοποιεί στο άλλο Μέρος τυχόν μεταβολές στον κατάλογό του τρίτων χωρών σύμφωνα με τις διαδικασίες που καθορίζονται στις διοικητικές ρυθμίσεις που θεσπίζονται δυνάμει του άρθρου 15 [Διοικητικές ρυθμίσεις].
 12. Όταν το Ηνωμένο Βασίλειο ή κράτος μέλος της Κοινότητας μεταφέρει τεχνολογία που υπόκειται στην παρούσα συμφωνία σε κράτος μέλος που εμπίπτει στην εξαίρεση που προβλέπεται του άρθρου 4 παράγραφος 5 [Είδη που υπόκεινται στην παρούσα συμφωνία], εφαρμόζονται οι παράγραφοι 7 και 9 του παρόντος άρθρου. Οι πρακτικές λεπτομέρειες


text:
εφαρμογής αυτής της παραγράφου καθορίζονται στις διοικητικές ρυθμίσεις που θεσπίζονται σύμφωνα με το άρθρο 15 [Διοικητικές ρυθμίσεις].
 Άρθρο 10
 Εμπλουτισμός
 Κάθε Μέρος λαμβάνει τη γραπτή συγκατάθεση του άλλου Μέρους πριν από τον εμπλουτισμό οποιουδήποτε πυρηνικού υλικού που υπόκειται στην παρούσα συμφωνία σε 20 % ή περισσότερο σε ισότοπο ουράνιο-235. Στη συγκατάθεση αυτή, εφόσον χορηγηθεί, πρέπει να περιγράφονται οι προϋποθέσεις υπό τις οποίες επιτρέπεται η χρήση του προκύπτοντος εμπλουτισμένου σε ποσοστό ίσο ή μεγαλύτερο του 20 % ουρανίου. Περαιτέρω διατάξεις αναγκαίες για τη διευκόλυνση της εφαρμογής της παρούσας διάταξης μπορούν να θεσπιστούν στις διοικητικές ρυθμίσεις που θεσπίζονται δυνάμει του άρθρου 15 [Διοικητικές ρυθμίσεις].
 Άρθρο 11
 Επανεπεξεργασία
 Κάθε Μέρος χορηγεί τη συγκατάθεσή του στο άλλο Μέρος για την επανεπεξεργασία των πυρηνικών καυσίμων που περιέχουν πυρηνικά υλικά τα οποία υπόκεινται στην παρούσα συμφωνία, υπό την προϋπόθεση ότι η επανεπεξεργασία πραγματοποιείται σύμφωνα με τους όρους που καθορίζονται στο παράρτημα [Επανεπεξεργασία].
 Άρθρο 12
 Συνεργασία στην πυρηνική έρευνα και ανάπτυξη
 1. Τα Μέρη συνεργάζονται για την έρευνα και την ανάπτυξη της πυρηνικής ενέργειας για ειρηνικές χρήσεις, τόσο σε επίπεδο ενέργειας όσο και εκτός, συμπεριλαμβανομένης της ανάπτυξης της ενέργειας σύντηξης, μεταξύ τους και των οργανισμών τους, στο μέτρο που τα Μέρη έχουν κοινά συμφέροντα και στο βαθμό που καλύπτονται από τα αντίστοιχα προγράμματα και δραστηριότητές τους έρευνας και ανάπτυξης. Τα Μέρη ή οι εντεταλμένοι οργανισμοί τους, ανάλογα με την περίπτωση, είναι δυνατόν να επιτρέπουν τη συμμετοχή στη συνεργασία αυτή ερευνητών και οργανισμών από άλλους ερευνητικούς τομείς, συμπεριλαμβανομένων των πανεπιστημίων, των εργαστηρίων και του ιδιωτικού τομέα. Τα Μέρη επιδιώκουν, σύμφωνα με τις αντίστοιχες νομοθετικές και κανονιστικές διατάξεις τους, να διευκολύνουν την εν λόγω συνεργασία μεταξύ προσώπων στον τομέα αυτό.
 2. Η συνεργασία βάσει του παρόντος άρθρου μπορεί να περιλαμβάνει:
 α)
 συμμετοχή του Ηνωμένου Βασιλείου ως τρίτης χώρας στα προγράμματα και δραστηριότητες έρευνας και κατάρτισης της Κοινότητας· και
 β)
 συμμετοχή του Ηνωμένου Βασιλείου στη σύντηξη για ενέργεια,
 σύμφωνα με τους όρους που καθορίζονται στη συμφωνία εμπορίου και συνεργασίας.
 3. Στο βαθμό που είναι αναγκαίο, τα Μέρη ή οι αρμόδιες αρχές τους μπορούν να θεσπίζουν χωριστές εκτελεστικές ρυθμίσεις που καθορίζουν το ειδικό πεδίο εφαρμογής, τους όρους και τις προϋποθέσεις για τη συνεργασία που υπόκειται στο παρόν άρθρο.
 4. Οι εκτελεστικές ρυθμίσεις που θεσπίζονται σύμφωνα με την παράγραφο 3 μπορούν, μεταξύ άλλων, να καλύπτουν τις διατάξεις χρηματοδότησης, την ανάθεση διαχειριστικών και επιχειρησιακών αρμοδιοτήτων και λεπτομερείς διατάξεις σχετικά με τη διάδοση και την ανταλλαγή πληροφοριών και διανοητικής ιδιοκτησίας.
 Άρθρο 13
 Ανταλλαγή πληροφοριών και τεχνικής εμπειρογνωμοσύνης
 1. Τα Μέρη προωθούν και διευκολύνουν την κατάλληλη και αναλογική ανταλλαγή πληροφοριών και τεχνικής εμπειρογνωμοσύνης μεταξύ τους, καθώς και μεταξύ των αντίστοιχων αρμόδιων αρχών τους, σε θέματα που εμπίπτουν στο πεδίο εφαρμογής της παρούσας συμφωνίας.
 2. Κάθε Μέρος δύναται να θέτει στη διάθεση του άλλου Μέρους, των αρμόδιων αρχών του και προσώπων εντός της Κοινότητας ή που υπάγονται στη δικαιοδοσία του Ηνωμένου Βασιλείου, πληροφορίες τις οποίες διαθέτει για θέματα που εμπίπτουν στο πεδίο εφαρμογής της παρούσας συμφωνίας.
 3. Εξαιρούνται από το πεδίο εφαρμογής της παρούσας συμφωνίας οι πληροφορίες που λαμβάνονται από τρίτο μέρος υπό όρους που εμποδίζουν


text:
την περαιτέρω παροχή τους.
 4. Οι πληροφορίες τις οποίες το προμηθεύον Μέρος θεωρεί εμπορικής αξίας παρέχονται μόνο υπό όρους και προϋποθέσεις που καθορίζονται από το προμηθεύον Μέρος.
 5. Τα Μέρη ενθαρρύνουν και διευκολύνουν την ανταλλαγή πληροφοριών μεταξύ προσώπων που υπάγονται στη δικαιοδοσία του Ηνωμένου Βασιλείου, αφενός, και προσώπων εντός της Κοινότητας, αφετέρου, για θέματα εμπίπτοντα στο πεδίο εφαρμογής της παρούσας συμφωνίας.
 6. Οι πληροφορίες που κατέχουν τα εν λόγω πρόσωπα παρέχονται μόνο με τη συγκατάθεση τους και υπό τους όρους και τις προϋποθέσεις που καθορίζονται από αυτά.
 7. Τα Μέρη λαμβάνουν κάθε αναγκαία προφύλαξη για τη διαφύλαξη της εμπιστευτικότητας των πληροφοριών που λαμβάνονται κατ’ εφαρμογή της παρούσας συμφωνίας.
 Άρθρο 14
 Διανοητική ιδιοκτησία
 1. Τα Μέρη μεριμνούν για την κατάλληλη και αποτελεσματική προστασία των δικαιωμάτων διανοητικής ιδιοκτησίας που δημιουργούνται και της τεχνολογίας που μεταφέρεται κατά τη συνεργασία δυνάμει της παρούσας συμφωνίας, σύμφωνα με τις συναφείς διεθνείς συμφωνίες και ρυθμίσεις και τις ισχύουσες νομοθετικές και κανονιστικές διατάξεις του Ηνωμένου Βασιλείου και της Ένωσης, της Κοινότητας ή των κρατών μελών τους.
 2. Η παρούσα συμφωνία δεν αποσκοπεί στη μεταβίβαση οποιασδήποτε διανοητικής ιδιοκτησίας. Η διανοητική ιδιοκτησία που παράγεται στο πλαίσιο της συνεργασίας που προβλέπεται από την παρούσα συμφωνία κατανέμεται κατά περίπτωση σε τυχόν ειδικές συμφωνίες, ρυθμίσεις ή συμβάσεις που συνδέονται με την παρούσα συμφωνία.
 Άρθρο 15
 Διοικητικές ρυθμίσεις
 1. Τα Μέρη, μέσω των αντίστοιχων αρμόδιων αρχών τους, θεσπίζουν διοικητικές ρυθμίσεις για την αποτελεσματική εφαρμογή της παρούσας συμφωνίας. Οι ρυθμίσεις αυτές περιλαμβάνουν τις αναγκαίες διαδικασίες για την εφαρμογή και τη διαχείριση της παρούσας συμφωνίας από τις αρμόδιες αρχές.
 2. Διοικητικές ρυθμίσεις που έχουν καθορισθεί σύμφωνα με το παρόν άρθρο επιτρέπεται να τροποποιούνται μετά από αμοιβαία έγγραφη συμφωνία των αρμοδίων αρχών.
 3. Οι διοικητικές ρυθμίσεις μπορούν να προβλέπουν την ανταλλαγή καταλόγων απογραφής για τα είδη που υπάγονται στην παρούσα συμφωνία.
 4. Οι διοικητικές ρυθμίσεις μπορούν να καθορίζουν τους μηχανισμούς για διαβουλεύσεις μεταξύ των αρμόδιων αρχών.
 5. Η λογιστική παρακολούθηση των πυρηνικών και των μη πυρηνικών υλικών που υπάγονται στην παρούσα συμφωνία βασίζεται στην ανταλλαξιμότητα και στις αρχές της αναλογικότητας και της ισοδυναμίας των πυρηνικών υλικών και των μη πυρηνικών υλικών, όπως καθορίζονται στις διοικητικές ρυθμίσεις που θεσπίζονται σύμφωνα με το παρόν άρθρο.
 Άρθρο 16
 Εφαρμογή
 1. Οι διατάξεις της παρούσας συμφωνίας εφαρμόζονται με καλή πίστη ώστε να αποφεύγεται η παρακώλυση, καθυστέρηση ή αδικαιολόγητη παρέμβαση στις πυρηνικές δραστηριότητες στο Ηνωμένο Βασίλειο και την Κοινότητα και κατά τρόπο που συμβαδίζει με τις πρακτικές συνετής διαχείρισης οι οποίες απαιτούνται για την οικονομική και ασφαλή διεξαγωγή των πυρηνικών δραστηριοτήτων.
 2. Οι διατάξεις της παρούσας συμφωνίας δεν χρησιμοποιούνται για την επιδίωξη εμπορικών ή βιομηχανικών πλεονεκτημάτων, ούτε για την παρέμβαση στα εμπορικά ή βιομηχανικά συμφέροντα, εγχώρια ή διεθνή, οποιουδήποτε εκ των Μερών ή εξουσιοδοτημένων προσώπων, ούτε για την παρέμβαση στην πολιτική στον τομέα της πυρηνικής ενέργειας οποιουδήποτε των Μερών ή των κρατών μελών της Κοινότητας, ούτε για την παρακώλυση της προώθησης ειρηνικών και μη εκρηκτικών εφαρμογών της πυρηνικής ενέργειας, ούτε για την παρακώλυση της μεταφοράς ειδών που υπάγονται, ή κοινοποιείται ότι πρόκειται να υπαχθούν, στην παρούσα συμφωνία, είτε εντός των οικείων περιοχών